November 12, 2015 
www. awemainta.com 
noticia@awemainta.com 
13 facebook.com/awemainta 
Tel.: 5831400 



TEMPORADA Dl 
CARNAVAL A CUMINSA 



MANDAMENTO 
Dl CABEZ Dl 
VUURTOREN 
A CAUSA BASTA 
PROTESTA 


/f 

h \ 




PG.02 




IMlvSi; shc i ri: X.V. 

aviwiliron 

THE BEST EVIDENCE " 


For more irrformatlon 
Call 582-7252 / insed§setamet*aw 




















2 


AWEMainta Diahuebs, 12 November 2015 


Mandamento 
di cabez di vuurtoren 
a causa basta protesta 

No tin compcmia na Aruba, cu por drech'e? 



AYERA merdia, den e noticiero na Canal 90, 
Enfoke 90, Toko Winklaar a entrevista e cono- 
cido comerciante, Director di Kooltemp, Ven 
Eman, kende a bin cuestiona seriamente 
e hecho cu Monumentenzorg a dicidi 
di renoba Vuurtoren (E Faro) na West- 
punt, pero cu e contratista a dicidi di 
busca un sub-contractor pa haci e parti 
di cabez, esta e parti di hero. 


Ta manera cu den e era moderno aki 
na Aruba no tin hende cu expericio 
pa haci dicho trabao. Si Kooltemp 
no tin expertisio den cas, Kooltemp 
lo busk’e afo. Pero nan no a ni ser 
aserca, pa sa si nan por haci e 
trabao. 

Ven Eman tabata masha rabia, 
pero den mesun rosea a laga sa cu 
si nan kier dun’e e trabao pa haci 
aworaki, e no kier’e mas. 




E tambe ta un persona di principio. Ta 
ki garantia e contratista cu a contrata e 
sub-contractor aki tin, cu nan lo haya un 
bon trabao haci, anto na Venezuela. Un 
pais cu awe ta conoci pa su cantidad 
di problema, anto nan por konkel cu e 
material, pa haci un trabao mas barata 
y haci un mal trabao riba dje. 

Pakico companianan Arubiano tin cu 



paga belasting, y ora cu tin trabao pa haci, 
manera esun aki, ta laga haci’e na Venezuela. 
Aki nos ta papia di un patrimonio di pueblo, 
esta E Faro y si mira p.e. na Colombia, unda 
esnan cu bishita e pais bisiña aki, no ta permiti 
pa ningun hende sali cu loke nan ta considera 
un patrimonio. 

Pesey loke cu a pasa cu e koepel di E Faro, ta un 
berguenza nacional. 

E critica aki di Ven Eman a haya sosten di pueblo, 
dunando cu e tin tur razon di mundo. 

MONUMENTO 

Nos a tuma contacto cu Anne Witsenburg, Direc- 
tor di Monumenten Fonds, kende a confirma di 
tende e critica di Ven Eman. E ta lamenta esaki, 
pasobra tur hende por a participa n’e destaho 
cu tabatin. 

T’e contratista cu a gana esaki, sin restriccion, a 
busca e sub- contractor, kende a dicidi di manda 
e top aki pa un compania cu tin experticio na 
Venezuela. 

E trabao cu mester wordo haci, di acuerdo cu e 
bestek, mester wordo haci manera descirbi. Riba 
nos pregunta si e top aki ta na Aruba ainda, Anne 
Witsenburg a duna di conoce cu awe of mayan, 
e lo wordo manda Venezuela. 

Un biaha mas, e Director di Monumenten Fonds 
ta lamenta e critica aki, cu na su opinion no ta 
hustifica. 

Te owor, 

a confisca 2.1 florin 
procedente di 
labamento 
di placa 

MINISTERIO Publico, hunto cu RST a sigui 
cu nan investigacion di banconan ilegal, unda 
diabierne ultimo, den un otro entrada hudicial 
cu a tuma lugar, a confisca un total di 12 miyon 
florin. No tabatin ningun detencion adicional 
a tuma lugar. Pero tampoco Ministerio Publico 
no kier duna mucho 
informacion di e ac- 
cionnan aki. 

Te awor, tin un total 
di 2.1 miyon florin 
confisca, cu apar- 
entemente ta pro- 
cedente di actonan 
criminal. 

Principio di e luna 

aki, RST a hacki dos entrada hudicial, na 
dos negoshi di Chinees, esta den Santa 
Helenastraat y na Caya Ritmo, unda 4 
persona a keda deteni y a confisca e suma 
di como 900 mil florin. 

Tambe RST a haya varios arma di candela, 
cu tambe a keda confisca. 


Husticia ta kere cu e negoshinan di e 
Chineesnan deteni ta mas bien un capa, alegando cu 
esaki ta parti di nan negoshi, pero de facto ta labamen- 
to di placa tin, cu manera menciona ta procedente di 
actonan criminal. Ta ser bisa, cu e supermercadonan 
aki a dedica na swipe carchi p’e Venezolanonan cu ta 
en busca di dolars. 


E investigacion aki ta sigui, maske te ainda Ministerio 
Publico no a cuminsa su investigacion pa sa proceden- 
cia di e cantidad di placa aki. 


Otre detencion den 
caso di atraco riba 
Excelsior Casino 


AYERA madruga autoridadnan hudicial a tene un entrada 
hudicial na un cas na Dakota. Di acuerdo cu nos informacion 
cu esaki ta relaciona cu e atraco cometi na Excelsior Casino. 
N’e cas na Dakota, a detene e sospechoso di fam A. kende ta 
ser sospecha di lo a facilita e arma di candela cu lo a ser usa 
den e atraco aki. 

Mucho mas informacion, esnan responsabel pa suministra 
informacion no a duna, pa no daña e investigacion cu ta sigui 


su curso 

Esfuersonon combino y empeño to duno bon resultodo 

Simcm di S.E. y C.P. 
a cuminsa na Colegio 
Arubano Oranjestad 






Avenida Milo J.Croes # 118 - A 
Tel: 5883948 , Fax: 5883945 , 
Dilanti Flora Market na Dakota, 
E-mail: doorhandle@setarnet.aw 


RIBA KASHI PA WARDA YABI (30) 
NOS TIN 20 % DISCUENTO 

NOS POR INSTALLV\ ESAKI TAMBE 



Ebyal Cari 


Carnival Cruise - Princess Cruise 

Pullmantur saliendo for di Aruba 


M3 



Trovel Bureau Inc. 

www.aldotraveLcom 

Pa mas informaciori yama 582-1992 


CUMIN S ANDO diarazon y te cu dia 20 di no- 
vember, e 1592 alumnonan di Colegio Arubano 
ta den pleno ‘CP-week’ y ‘SE-week’. Colegio 
Arubano ta desea su alumnonan hopi exito. 
“Nos ta sigura nos alumnonan cu nan por tin 
tur confiansa cu e preparacion cu nan a ricibi 
durante e ultimo cinco simannan di les, cual 
ta Blok 2, combina cu nan dedicacion 
y empeño lo yuda nan sali cu exito 
for di e siman di CP y SE aki”, 
asina Zaida Everon, kende ta 
docente di Biologia y alabes 
Relacionista Publico di Cole- 
gio Arubano a expresa. 


Centrale Proefwerken (CP) 
t’e proefwerknan cu ta 
wordo traha pa alum- 
nonan cu no ta den exa- 
menklas, esta di klasnan 
CBl (Ciclo Basico 1) te 
cu HAVO 4 y VWO 5. 

E Schoolexamen (SE) ta 
forma parti di e punto 
final di e alumnonan den 
examenklas, o sea HAVO 
5 y VWO 6. 

Colegio Arubano ta ofrece 
4 periodo di toets, durante 
cua ta somete e alum- 
nonan den examenklas na 
diferente test p’e materi- 
anan cu cada un a scoge. 

E averahe di e tres cifranan 
pa cada vak ta conta pa 
50% di e cifra final di e 
alumno. E otro 50% di su 
cifra final t’e resultado di e 
examen escrito (CSE, cen- 
traal schriftelijk examen) 
cu ta bin for di Hulanda y 
ta tuma lugar na final di e 
aña escolar. 

E promedio di e dos ci- 
franan ta su punto final. 


■ Celebrity - 


Pa algun materia no ta existi CSE y e alumno ta traha 
4 SE; e promedio di e 4 toetsnan ta bira su punto final. 

Zaida Everon a splica cu tur vak di examen ta wordo 
getoetst, cuminsando cu e idiomanan Hulandes, Ingles, 
Spañoy Frances, sigui p’e “Beta-vakken”, esta wiskunde, 
natuurkunde, scheikunde, biologie y e “Gamma-vakken” 
geschiedenis, aardrijkskunde, Management en Organ- 
isatie (M&O) y economie. 

Diahuebs 86 alumno di HAVO 5 y 44 alumno di VWO 6 
a participa n’e prome SE, cual tabata di e materia M&O. 

Actualmente tin un total di 460 alumno den examenklas 
na Colegio Arubano. 

Colegio Arubano ta trece na atencion di mayornan pa 
nan tuma bon nota di e roosternan di CP y SE, cual ta 
acesibel riba e website di Colegio Arubano, www.cole- 
gioarubano.aw . 

Concluyendo, Colegio Arubano ta corda alumno y nan 
mayornan cu si pa enfermedad nan no por bin scol pa 
traha SE of CP, cu nan mester meld esaki e mesun dia 
via telefon y e siguiente dia mester presenta cu e carta 
di chekeo di Medwork, cual tin oficinanan na Tanki Flip 
of na IMSan. 

A funda Colegio Arubano na aña 1959. E scol ta conta 
cu 104 docente y 40 personal administrativo y tecnico. 
E scol ta situa riba Vondellaan y ta conta cu un espacio 
di aproximadamente 30.000 m2, unda ta acomoda e 
1592 studiantenan cu ta bishita e scol diariamente, sea 
ta na su facultad di Ciclo Basico of Ciclo Avansa HAVO/ 
VWO. 

Si conta e cantidad di añanan di existencia, por conclui 
cu mas di 55.000 studiante a studia na Colegio Arubano 
y cu awendia ta ehecutivonan y ta ehempel nan den 
comunidad. 


Websiter 

w w w. awem am taxom 
Facebookr 

w ww. face book. c om/awemain ta 
E-mail: 

noticia @ awemainta. com 

Parlomentorio Morlon Sneek 

Despues di causa 
awor MEP kier pa Plasterk tuma medida 


LIDER di MEP, Evelyn Wever 
Croes, a bay congreso di COP- 
PAL recientemente caminda e lo 
mester a haci denuncia contra 
Hulanda y Parlamento di Aruba, 
ya cu na su opinion y di su partido, 
autonomia di nos pais ta wordo 
trapa. 

Pa varios siman tras di otro, lider 
di MEP y su delegacion di frac- 
cion den Par- 
lamento, 
a reuni 
d e n 
vari- 
o s 
bario 



cu sostenedonan di MEP, a uza 
medionan di comunicacion liga 
y maneha p’e partido geel, pa bin 
protesta contra e ley di CAFT dia 
27 di augustus ultimo. 

Ora cu no a logra a practicamente 
trata di hinca fanaticonan di MEP 
den e edificio y finalmente a bay 
over na causa destruccion grandi 
n’e edificio di Parlamento, mien- 
tras cu Evelyn hunto su banda a 
bandona sala di reunion y para 
mira con nan hendenan cu nan a 
manda pa haci desorden, a wordo 
deteni. 

Glenbert Croes a bay radio, a grita 
cu lucha sagrado, a grita cu mes- 
ter defende autonomia di 
nos pais cu alma y cuerpo, 
mientras cu lider di MEP 
a trata di haya sindica- 
tonan pa envolvi nan 
mes p’asina completa 
e draaiboek cu MEP a 


prepara pa otro accion politico. 
Ningun di e accionnan aki a logra 
y a papia cu otro miembronan di 
Parlamento ta traidor, ta bend- 
edornan di patria y cantidad di 
otro insulto mas y hasta a bay 
asina leu na manda agitadornan 
bay cas di Parlamentarionan cu ta 
algo sumamente serio. 

Pero kico por ser mira e siman aki, 
un miembro veterano di fraccion 
di MEP, mr. Ady Thijsen ta bay 
den conferencia di prensa di par- 
tido MEP, y ta habri afo contra di 
Minister pa Asuntonan di Reino, 
esta Ronald Plasterk ya cu den su 
bishita aki na Aruba, e mandatario 
no tabatin tempo pa sinta cu frac- 
cion di MEP. 

Loke mas a indigna Ady Thijsen y 
partido MEP t’e hecho cu Plasterk 
a duna comentarionan positivo 
riba e maneho cu Gabinete Mike 
Eman II ta hibando y tur esfuerso 
cu ta ser haci na interes di hoben- 


Cu placer nos ta yuda bo cu e ultimo pida. 

Camacuri 2, Oranjestad ^Telefbon: 5227423 Fax: 5227429 E-mail: info@impueio.aw Webste: wwk.impuestiuj* 


Bo tin tur documento pa bo declaracion 
di inkomstenbelasting 2014? Anto cu 
placer nos ta yuda bo yena e formulario. 
Si bo ta cumpli cu e condicionnan aki- 
bou, bo por participa na e campaña di 
ayudo pa yena e formulario. Nos ta duna 
bo e ayudo aki gratis. 

Ki dia? 

14tecu21 di november 2015* 

Na unda? 

• Departamento di Impuesto na 
Camacuri (ediffcioundatabuscaplach'inumber) 

• YMCA San Nicolas 

Ki ora? 

• 8:00 - 4:00 non-stop 

• Di 23 te cu 28 di november na 
Departamento di Impuesto y MFA Noord 

Condicionnan 

• Bo ta soltero y bo ta gana maximo Afl. 75.000,- 
bruto pa aña. 

• Bo ta casa y hunto e entrada ta suma maximo 
Afl. 150.000,- bruto pa aña. 

• Bo no tin un empresa propio y bo no ta un 
profesional trahando riba bo mes. 

Departamento di Impuesto 


nan y pa atende cu e situacion 
financiero di e pais. 

Diripiente Ronald Plasterk ta en- 
emigo grandi, ta mandatario cu no 
ta di confia segun Thijsen y henter 
fraccion di MEP ta sumamente 
decepciona den e reaccion di e 
mandatario Hulandes, ya cu nan 
tabata insisti pa Hulanda interveni 
contra di Gobierno di Aruba, trapa 
autonomia di nos pais, ya cu esey 
t’e unico arma politico cu nan ta- 
bata confia riba dje. 

Aki atrobe por mira e hipocrecia di 
un partido cu ta perdi pa hopi tem- 
po caba, cu no sa kico pa haci, cu 
no ta respeta decision cu pueblo ta 
tuma den ultimo eleccion na 2013 
y awor ta bay contra di nan propio 
vision, nan propio argumentonan 
riba autonomia, suplicando Hu- 
landa pa tuma medida contra nos 
pais, segun Marlon Sneek. 

Ta hendenan bruha, ta politiconan 
perdi cu ya no tin nocion mas di 
kico nan tin cu haci ya 
cu realmente nan no ta 
interesa den asuntonan 
di nos pais, interesnan di 
nos pueblo, pero kier pa 
Hulanda impone medida 
contra nos pueblo y nos 
pais. 


E decepcion ta grandi y 
Ady Thijsen a bolbe con- 
firma esaki pa di tantisimo 
bes y mientras cu henter 
fraccion di MEP ta sigui 
mustra un falta di interes 
den nan responsabilidad 
como representantenan 
di pueblo den Parlamento 
y ta cobra si pa no traha, 
pueblo ta riparando cu e 
partido MEP simplemente 
no a siña di mensahenan 
cu nos pueblo a manda den 
direccion di e partido den 
ultimo dos eleccion. 

Te aki e comunicado di 
Parlamentario di fraccion 
di AVP, sr. Marlon Sneek. 

Lo evaluo oportunidadnan den becindario 


Minister Michelle Hooyboer a ricibi 
docentenan di EPI, relacion cu e 
situacion di falta di un gymzaal 


DESPUES cu e scol ta existi pa 18 aña 
caba sin cu nunca a construi un gymzaal 
pa por haci gym, e docente, Andy Gomez 
kende ta duna “Gym” na alumnonan di EPI 
a dicidi pa bay den accion y a ricibi sosten 
di su coleganan docente. 

Nan a cana bay protesta dilanti Bestuur- 
skantoor pa demostra nan malcontento y 
entrega un carta na Gobierno. 

Minister Michelle Hooyboer-Winklaar, en- 
carga cu maneho di enseñansa a topa cu e 
docentenan den protesta. 

A scucha nan demanda cu ta ensera pa 
Gobierno duna un contesta den e siguiente 
dianan riba e pregunta cu si lo construi un 
gymzaal balora na alrededor di 1 miyon 
florin of no. Si no haya contesta of si e 
contesta no ta na satisfaccion, lo inten- 
siva e accionnan den forma cu e demas 
docentenan lo cuminsa duna les den solo 
pafo, como sosten n’e colega di e materia 
di “gymnastiek”. 

Di acuerdo cu Minister Michelle Hooyboer- 
Winklaar, pa hopi aña e proyecto di un 
gymzaal tabata riba e lista di deseo di 
e scol, pero pa motibo di prioridadnan 
diferente na EPI mes, a opta pa inverti e 
placa den otro tipo di proyecto. Esey no 
necesariamente ta un decision cu semper 
ta den man di Gobierno of di Minister. 
Gobierno ta den proceso pa construi un 
scol nobo serca di EPI, cu lo bira Princes 
Amalia. 

Como cu ta den plan di ehecucion awor, e 
mandatario a bisa cu lo evalua si por yega 
na un gymzaal mas grandi cu lo por com- 
parti entre e scolnan den becindario. 

Pero, pa por yega na un contesta mihor 
balansa y cu e informacionnan corecto, lo 
yama un reunion cu tur partner envolvi 
den e decisionnan tuma den pasado, di- 
rectiva di scol DPS, DOW, Departamento 
di Enseñansa, Inspeccion di Enseñansa y 
tur cu tin di haber cu ampliacion di un scol 
y su financiamento pa evalua kico ta den 
alcance di e presupuesto di Gobierno. 

SMAC o inicio temporodo di Cornovol , 
cu introduccion di jingle 

SMAC lo dedica Carnaval 62 
n # e legendario Carnavalista, 
Cherryldine Buckley 




LANTA 
RIBA 
YGANA 

PLACA CU 

NESCAFÉ! 




Nescáfé 

COLOMBIAN 


Nescáfé 


f ^ 


Cumpra e koffie cu 
ta regala placa y 
prepara pa gana! 

Premionan ta consisti di: 

• 3 premio grandi di 

US$ 2500 — CASH 

- 10 premio di 

US$ 500 — CASH 


Prizes redeemable at: 


MARTIJN TRADING 

;(V AliUBA 


Bo kier gana? E ta asina faciL! 

• Spaar 2 label di 170 gram OF4 label di 
85 gram di Nescafé CoLombian BLend. 

• Scirbi bo nomber, adres y number di 
teLefoon riba e LabeL. 

• Entrega e LabeL na Martijn Trading, 
ItaLiestraat 1 of na un di e 
supermercadonan participante. 

• E campaña aki ta vaLido cuminsando dia 
prome di oktober te cu 15 di 
november 2015. 

• Por entrega cuanto LabeL cu ta desea 

• E ganadornan Lo wordo saca dia 19 di 
november y anuncia den prensa. 

E ta asina faciL! 

Bebe Nescafé Colombian BLend 
y participa pa gana! 

Campaña valido solamente pa Aruba. 


Nescafe 

Wake up to Life! 





AYERA mainta na sede di SMAC na Weststraat, den 
forma simbolico, riba tur dia 11 di luna 11, e organisa- 
dornan di Carnaval ta duna inicio n’e temporada aki. 
Ayera mainta, esaki no tabata un excepcion, unda Randy 
Thiel, Presidente di SMAC a recibi for di Country Man- 
ager di RBC-Bank e jingle pa Carnaval 62. Eymes, esey 
a keda reparti pa tur radio-emisora. 

Presente n’e acto aki, tabata Minister di Cultura, Otmar 
Oduber, kende ta conoci tambe pa un bon Carnavalista. 
Kende a elogia e bunita jingle aki. 

E biaha aki, SMAC a bin cu algo nobo, esta a dicidi di 
reconoce legendarionan di nos Carnaval, cuminsando 
cu sra. Cherryldine Buckley, kende a keda honra ayera 
nochi den Carnival Village na San Nicolas. 

E periodo di Carnaval di otro aña lo ta un periodo masha 
cortico, si mira cu Parada Grandi lo ta dia 7 di februari, 
y pesey for di dia 2 di januari awor, asina cu aña bolter, 
lo cuminsa dia 2 di januari cu e Parada di Flambeu. 

DEN e dianan tras di lomba por a sigui diferente rueda 
di prensa di lider di “Mal Ehempel pa Pueblo” MEP, sra. 
Evelyn Wever- Croes, riba e topico di edad di pensioen, 
caminda e mesun lider aki t’esun cu a duna conseho pa 
hisa e edad di pensioen gradualmente, un conseho cu a 
wordo duna na aña 2002 y awe ta kier hunga inocente 
y purba di trose berdad manera semper e ta hasi. 

Awor ta bisando cu ta un conseho di aña 1991 ki lastima, 
ta ki tipo di dirigente esaki ta, cu no ta para responsabel 
pa su actonan y despues ta recuri na isultonan personal 
y baho”, di acuerdo cu Marlon Sneek di AVP. 

“Manera e mes a bisa den su rueda di prensa ora un 
contrincante politico recuri na atakenan personal, ta 
hari Bo mester hari pasobra esey kiermen cu e no tin 
argumento mas, esey ta loke ta pasa cu Mal Ehempel 
pa Pueblo MEP y su lider nan no tin argumento mas y 
ta recuri na atakenan baho y personal. 

Loke mi persona a trece dilanti ta simplemente e berdad, 
Evelyn Wever Croes tabata e Inspecteur di Belasting cu 
den un conseho duna, na Minister di Finanza, sr. Nilo 
Swaen y Minister encarga cu SVb e tempo aya, sr. Booshi 
Wever. Cu mester hisa edad di pensioen gradualmente y 
awe kier core p’e conseho aki y haci cu no ta su persona 
a duna e conseho aki hopi tristo”. 

Awor kier bin gaba su mes di lo a haña elogio di Minis- 
ternan di AVP durante e tempo cu tabata eherce como 
Inspector di Belating, pa straño cu por mustra, pero Min- 
ister Swaen cu ta di su partido si no tabatin e elogionan 
ey pe, paso dia cu el a solicita pa bira Director di dicho 
departamento, sr. Nilo Swaen, a scoge otro candidato 
riba su persona. 

Tambe el a papia di record wel e unico record cu ami 
conoce di sra. Evelyn Wever Croes ta tur e biahanan cu 
el a gaña e.o. cu e lo tabata malo, pesey e no por tabata 
presente na reunion publico, lugar el a bay di biahe. 
Otro record cu tin di Evelyn Wever Croes, t’e cantidad di 
reunion cu el a bandona sala bay cas pa no vota ni contra 
ni pro, e.o. dia cu a trata e ley di e posicion huridico di 
politiconan, con el a bandona sala, sali na careda bay 
cas”, segun Marlon Sneek. 

Pa no papia mes di dia cu nos a trata e ley di acuerdo pa 
Valero. Evelyn no lubida riba e dicho di Parlamentario 
Jesus Leito: “Het juiste doen ook als niemand kijkt”. 


Parlomentorio Morlon Sneek 
cu invitocion po Evelyn Wever Croes: 

Evelyn: E mesa ta na 
Belastingskantoor, yega! 



Douane 

San Nicolas lo ta 
temporalmente sera 


DEPARTAMENTO di Aduana ta participa na tur su 
cliente cu entrante dialuna 16 di november proximo e 
seccion di San Nicolas lo ta sera temporalmente. 

Esaki nifica cu e personal di e seccion menciona lo labora 
na seccion Playa (Stad). 

Ta pidi tur cliente cu ta haci uso di e servicio di Douane 
seccion San Nicolas pa nan tene cuenta cu e cambio aki 
p’asina por acudi pa haya e servicio na oficina principal 
di Douane na Playa. 

Minister di Economia, Comunicacion, Energia y Medio Ambiente ing. Mike de Meza, 


"Bon gobernacion ta na momento 
cu abo ta den Gobierno y ta haci 
e trabou manera debe ser!" 



“Enfin, e retonan tabata inmensa- 
mente grandi,” e Minister encarga 
cu Economia di Aruba a enfatisa. 
Banda di tur esaki, e situacion 
cu AZV, SVb y APFA tabata for di 
control. 


“Si Gabinete Mike Eman I, no a 
haci nada pa 2013, e reservanan 
lo a caba, mester a haci hopi cam- 
bio,” segun ing. de Meza relaciona 
cu fondonan di SVb. 

“APFA, e tempo ey tabatin un 
‘dekkingsgraad’ rond di 72%.” 
Sr. de Meza a splica, y debi n’e 
‘dekkingsgraad’ sumamente abou 
aki, cada bes e ambtenaarnan cu 
tabata maneha e fondo tabata 
alarma y splica cu si no haci nada 
e primanan lo a pasa 100%. 

“Tur esaki ta dunabo un indica- 
cion den ki estado nos a haya e 
Gobierno e tempo ey, despues cu 
e Gobiernonan prome, Gabine- 
tenan Oduber III y IV, no kier a 
tuma decision pa por a drecha e 
situacionnan aki pa añanan largo 
y a laga tur esaki bay for di man.” 


Segun sr. de Meza, ta un ironico 
cu esnan di partido di Gabi- 
netenan Oduber cu awe 
ta den un Aruba cu un 
situacion economico 
mucho mas comfor- 
tabel, dor di trabou 
y decisionnan difi- 
cil y importante cu 
Gabinetenan Mike 
Eman si a tuma y 
awe kier discuti 
kico ta bon gober- 
nacion of no. 
“Bon gober- 
nacion,” 
sr. de 
M e z a 


“MOMENTONAN masha difi- 
cil,” t’e palabranan cu Minister di 
Economia, Comunicacion, Ener- 
gia y Medio Ambiente, ing. Mike 
de Meza, a scoge pa describi e 
tempo cu a cuminsa cu trabounan 
pa drecha e situacion na Aruba 
na 2009. 


Sr. de Meza tabata papiando riba 
e topico di desaroyo economico 
di Pais Aruba y con a logra yega 
n’e nivel cu awe Aruba tin un 
crecemento economico unico den 
Reino y nos region. 


E herencia cu Gabinete Mike 
Eman I a haya di Gabinete Oduber 
IV tabata uno sumamente malo. 
Banda di e crisis mundial, re- 
fineria a stop su operacionnan 
na Aruba, loke a causa un 
caida di 15% di economia di 
Aruba. 

Banda di tur esey, turismo 
tabata bayendo malo. Y e 
motibo tabata uno hopi se- 
rio segun ing. de Meza. 

E relacion entre 
e Gobi- 
erno 
di e 


tempo ey y e.o. Valero tabata ma- 
sha malo mes. E relacion malo a ki 
a causa cu Partnernan Strategico 
di Aruba den turismo tabata lag- 
ando Aruba un pa un; e.o. KLM, 
American Airlines y Carnival 
Cruise Lines, na desbentaha di 
nos turismo. 

Desempleo tabata sumamente 
halto, poder di compra a cay dra- 
matica y consistentemente pa 8 
aña, tabatin un situacion caminda 
cu no a duna indexering pa 8 aña 
largo, infrastructura y scolnan di 
nos pais tabata den un situacion 
deplorabel. 


ta enfatisa, “ta na momento cu 
abo ta den Gobierno, cu bo mester 
haci e trabou manera debe ser!” 
Ing. Mike de Meza a sigui reitera 
cu, “mester a percura pa drecha e 
situacion ora tabata necesario y 
no laga e pais aki den un desaster 
total, bisando cu bo ta ‘laga e caha 
di Gobierno bashi p’e otro Gobi- 
erno cu ta bin.’” 

Minister de Meza, a sigui splica 
cu e trabounan di Gabinete Mike 
Eman e tempo ey a enfoka pa 
drecha e poder di compra di es- 
nan mas vulnerabel y di menos 
entrada y n’e mesun tempo inverti 
den drecha Aruba su infrastruc- 
tura decayente, scolnan den mal 
estado y asina traha riba drecha e 
bida socio-economico na Aruba. 

“A haci hopi inversion tambe den 
bario, den centronan di ciudad di 
San Nicolas y Oranjestad y ainda 
ta trahando riba proyectonan 
sumamente grandi y importante 
pa pueblo henter, manera Green 
Corridor, expansiony renobacion 
di Dr. Horacio Oduber Hospital y 
tambe e waf di container nobo na 
Barcadera.” 

A inverti hopi tambe den com- 
panianan estatal, sr. de Meza, a 
splica, ”WEB, Elmar, Setar, APA, 
AAA, nos ta papiando di hopi 
inversionnan cu a tuma lugar 
den e companianan aki, bou di 
Gabinetenan Mike Eman I y II, y 
awe y nos ta contento pa wak e 
cifranan te aworaki cu ta mustra 
con e economia a ‘rebound’”. 

P’e aña aki calculacionnan di 
departamentonan di Gobierno, 
conhuntamente cu Banco Central 
ta mustra, cu ta bay tin un crece- 
mento di BBP di 5%. 

Kegistra awoi 

Manda bo e-mail na 

noticia@awemainta.com 


Parlomentorio Clorisco Velosquez 

PABIEN ARUBA! 

Cu e bunita 
evaluacion 
di turistanan 
crucero pa cu 
destinacion 
Aruba 



Peticion pa aprobacion di un plan di parcelacion na 
Arashi conforme art. 33 di e Ordenanza di desaroyo 
teritorial (LRO). E concepto di e plan di parcelacion ta poni pa 
inspeccion publico na DIP, Sabana Blanco 68, durante un 
luna desde dia 16 november 2015 durante oranan di trabao. 
Tambe e plan por wordo mira riba www.dip.aw. Interesadonan 
por entrega te cu un luna despues di e termino aki nan punto 
di bista por escrito tocante e concepto di e plan di parcelacion 
cerca Ministro di Desaroyo Teritorial, Infrastructura y 
Integracion pa medio di Management Team DIR 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Dragon speaávs, 



Samsung note edge 


biu sport 4,5 
afl. 210,00 


Samsung s3 minl 
afl- 315.00 


Aiso; Samsung S5 , s5 nrnnL Samsung S4. Samsung 4 mini, S3 mini etc,. 

Accessories for á\ Samsung and Iphone models 


Idshiba Laptop 15.6 É 4Gb 320Gb Harddisk. Afl. 900,00 
Hp ink catridges, Univefsai laptcp adapters 
iTun&s gfft cards $ 10.00, $ 15.00 and $25.00, 

Google ptay cards and Plaiystation Network cards, 

Sales, repajr and accessories for all Samsung modets and other oellulars, 
Untock, rebad, reset, upgrade, repkcc lcd, keypad, speaker etc. 



DURANTE evaluacion di cruceronan 
cu tin Aruba riba nan interinario e.o. 
Royal Caribbean, Celebrity y Azamare 
cu nan a haci un encuesta entre nan 
‘guest’ riba diferente aspecto cu ta toca 
e destinacion e.o. ‘appeal, satisfaction, 
cleanliness, friendliness of locals, safe- 
ty, range of things to see, availability of 
things to see, transportation, distance 
from ship to activity, congestion in 
ports, hours in ports y tour variety’. 

Segun e representante di cruceronan 
Aruba a score halto riba tur e aspec- 
tonan menciona ariba y esaki ta danki 
na tur esnan cu ta traha den ramo 
di turismo. 

Segun Clarisca Velasquez, 
e taxistanan y tour op- 
erator a score halto 
den e encuesta aki 
y esaki ta bon p’e 
taxistanan y tour 
operator haya sa 
cu nos taorguyo- 
so di nan di nan 
trabao cu nan 
ta desplegando 
tur dia cu nos 
turistanan. 


E turista crucero ta hopi satisfecho cu e 
servicio di nos taxistanan y tour opera- 
tor. Nos kier a felicita tambe tur esnan 
cu ta traha den nos ramo di turismo 
y tambe nos comunidad completo cu 
t’asina hospitalario cu nos bishitan- 
tenan cu a haci cu Aruba a score asina 
halto serca e turistanan crucero den 
e encuesta cu a haci riba destinacion 
Aruba. 

Pabien na tur esnan cu ta traha den 
ramo di turismo y tambe na nos comu- 
nidad cu e logro bunita aki pa nos isla. 

DRH ta anuncia e 
reactivacion di VUT 2015 
pa empleado publico 


DEN e cuadro di e maneho di Gobierno 
dirigi pa controla y baha gasto di per- 
sonal, Departamento Recurso Humano 
(DRH) a informa recientemente cu e ley 
pa retiro boluntario, esta e ‘VUT-regeling’ 
a wordo reactiva desde 1 di november y 
te cu 31 di december di 2015. 

Segun e comision di DRH encarga cu 
retiro boluntario aki, durante e ultimo 
ronda di VUT, varios empleado publico a 
demostra nan interes pa cu e VUT regeling 
aki cu ta encera entre otro: 

‘Vut-uitkering’ te cu maximo di 36 luna 
(condicionnan aplicabel): 

90% di ultimo entrada mensual ricibi 
durante e prome diesdos (12) lunanan; 
80% durante e diesdos (12) lunanan cu 
ta sigui; 70% durante e ultimo diesdos 
(12)lunanan. 

‘Vakantie-uitkering’ (naar-rato), ‘bashi 
premie’, ‘gelijkbedrag’, ‘reparatie toeslag’; 


Toeslag pa cubri prima di dunado di tra- 
bou pa AOV/AWW y AZV. 

Ademas di esaki durante e añanan cu tin 
derecho riba e ‘VUT-uitkering’: e periodo 
di VUT ta conta pa ‘diensttijd’, pa ‘grati- 
ficatie’ y tambe pa ‘pensioenopbouw’; ta 
keda cu derecho riba cuido medico; por 
traha den sector priva. 

DRH ta recorda tur departamento di 
Gobierno como tambe tur empleado 
publico cu ley pa retiro boluntario, esta 
e VUT2015-2 lo ta valido desde 1 di 
november te cu 31 di december 2015. 
Durante e periodo aki e personal di DRH 
lo ta disponibel pa duna informacion na 
esnan interesa y tambe pa asisti cu e cal- 
culacion di ‘Vut-Uitkering’. 

Pa consulta por yama na 522-9999, e-mail 
na vut2015(a)drh.gov.aw y durante orario 
di atardi personal di DRH lo atende segun 
afspraak. 


Servicio 

Publico 

UN famia kier a pidi cooperacion pa AWEMainta pa 
medio di e publicacion aki si tin cualkier persona cu tin 
e modelo aki di tegel (Pic 45x45cm)cu e NO ta bay usa 
mas of cu e resta y no sa kico pa haci cune. 

Nos tin mester di mas o menos 100 tegels y nos ta will- 
ing pa cumpra esaki. 

Pa contacto por yama 592-5433. Masha danki di ante- 
mano. 


tm cinemas 2 JVICUMnlfEACOlll 

vVX —^ ^ %caribbeancmemas.com/aruba 1 

1 . 8 « > ’ iiiiniii; 




EXPERIENCE OPEN! 

□ U R PREMIUM LARGE FORMAT AUDITORIUM 


NOVEMBER 12 -18 


DANIEL CRAIG | CHRISTOPH WALTZ 


b C I R t 


■THURS 5:45 | 8:50 
:45 | 8:50 
| 5:45 | 8:50 
1:40 | 5:45 | 8:50 



OUR BRANDIS 

CRISIS 

MON-THURS 4:35 | 7:00 | 9:25 
FRI 4:35 | 7:00 | 9:25 | 11:50 
SAT 2:10 | 4:35 | 7:00 | 9:25 | 11:50 
SUN & HOL 2:05 | 4:35 | 7:00 | 9:25 


CHRIS J. MURRAY | BRIT SHAW 


PARANQRMAL 
ACT I V ITY 

THE GHOST DIMENSION 


MON-THURS 5:00 | 9:25 
FRI 5:00 | 9:25 | 11:40 
SAT 5:00 | 9:25 | 11:40 
SUN & HOL 5:00 | 9:25 


H 


KRISTIN CHENOWETH | FRANCESCA CAPALDI 


PEANUTSMOVIE3D 

WITH SPANISH SUBTITLES r^i 

3D VERSION U 

MON-THURS 4:20 | 6:30 | 8:40 
FRI 4:20 | 6:30 | 8:40 | 10:50 
SAT 2:10 | 4:20 | 6:30 | 8:40 | 10:50 
SUN & HOL 2:10 | 4:20 | 6:30 | 8:40 

2D VERSION 

MON-FRI 4:55 | 7:00 
SAT 2:50 | 4:55 | 7:00 
SUN & HOL 2:50 | 4:55 | 7:00 


DANIEL CRAIG | CHRISTOPH WALTZ 


SPECTR H 


007 ~ 

MON-THURS 4:45 | 7:50 
FRI 4:45 | 7:50 | 10:55 
SAT 1:45 | 4:45 | 7:50 | 10:55 
SUN & HOL 1:45 | 4:45 | 7:50 


| PG-131 


VIN DIESEL | ROSE LESLIE 


THE+LAST 

WitchHunter 


MON-THURS 9:00 
FRI 9:00 | 11:25 
SAT 9:00 | 11:25 
SUN & HOL 9:00 


MATTDAMON | JESSICA CHASTAIN H BRADLEY COOPER | SIENNA MILLER 


M ATT □ A M □ N 

^MARTIAN 


WITH SPANISH SUBTITLES 

MON-FRI 5:50 | 8:50 
SAT 2:50 | 5:50 | 8:50 
SUN & HOL 2:50 | 5:50 | 8:50 


BURNT 


MON-THURS 7:10 
FRI 7:10 
SAT 2:40 | 7:10 
SUN &HOL 2:40 | 7:10 


STARTING NOVEMBER 19 

THE HUNGER GAMES: MOCKINGJAY - PART 2 • THE 33 


Palm Beach Plaza | Aruba | 586-0074 


Download our NEW APP 

□ (ANDROID APP ON 1 

^ Google play 

Relaciona cu segmento di turista 
cu maleta ñba caya 

"Si tur hende na Aruba 
atene nan mes na regla, 
no por tin problema cu 
turista Venezolano" 

Segun Prome Minister Mike Eman 



GOBIERNO ta atendien- 
do e fenomeno di turistan- 
an Venezolano cu ta cana 
cu maleta riba caya cu tur 
cautela necesario. Ta tra- 
hando riba sugerencianan 
pa yega n’e mihor solucion 
posibel. 

Esaki ta loke Prome Min- 


ister Mike Eman a bisa 
na final di un encuentro 
cu Conseho di Minister 
tabatin cu un grupo di tra- 
bou consistiendo di ATA, 
DIMAS, Departamento di 
Trabao, Warda nos Costa, 
Polis, y Inmigracion. 


E Grupo di Trabou a wordo 
institui dia 1 di juli ul- 
timo y a haya e tarea pa 
acumula cifranan di nan 
departamento relaciona 
cu e movecion di e grupo 
di turista encuestion na 
Aruba y haci un analisis di 
esaki pa despues yega na 


posibel solucion p’e prob- 
lema cu e grupo ta causa 
na Aruba. “E analisisnan 
aki mester duna nos e in- 
dicacion corecto di e dife- 
rente pasonan cu nos a bin 
ta tumando p’e aumento 
di cierto inmigracion pa 
Aruba.” 

Eman a splica cu tur hende 
ta consciente di e trend 
di ultimo tempo, esta di 
grupo di turista cu por 
wordo mira riba caya y den 
barionan. 

“Nos ta haya importante 
p’e departamentonan en- 
volvi sinta hunto y haci un 
analisis di e cifranan y sa 
kico t’e pronosticonan p’e 
periodo nos dilanti. 

A base di esey Gobierno 
ta implementando varios 
paso mas pa sigura cu 
e leynan di admision di 
Aruba ta wordo respeta y 
ehecuta, cu por garantisa 
paz y trankilidad. 

Pero tambe cu e industria 
turistico di Aruba por sigui 
opera, apesar di e fenom- 
eno aki y sigui opera cu 
nos hospitalidad di sem- 
per, pero cu reglanan hopi 
cla y estricto riba leynan 
di admision y estadia den 
e pais. 

Esaki ta un esfuerso cu nos 
ta haci den un contexto na- 
cional pa yuda tur hende 
cana e caminda aki di e 
forma mas corecto, efici- 
ente y sin lubida cu semper 
a ricibi inmigrante cu ta 
sigui reglanan di e pais den 
forma hospitalario.” 


Prome Minister Eman a 
bisa cu ta masha impor- 
tante pa haci un bon tra- 
bou na entrada di e pais 
caba y tur hende por ta 
orguyoso cu Aruba ta un di 
e poco paisnan den Caribe 
cu tin e sistema di Radex 
cu ta procesa e informa- 
cion automaticamente, 
dunando indicacion unda 
tur hende cu drenta Aruba 
ta kedando. 

Pa mehora e situacion, 
Prome Minister Eman a 
splica, ta pone e rekisito cu 
prome cu e bishitantenan 
aki yega, ya caba nan mes- 
ter haci cierto registracion 
cu ta un forma di control 
mas mihor riba e fluho 
di hendenan cu ta yega 
Aruba. 

“Nos ta keda cu e realidad 
di desaroyonan interna- 
cional y serca di Aruba, cu 
ta haci semper cu e reto pa 
Aruba semper ta grandi.” 
Na final e mandatario a 
haci un apelacion na co- 
munidad pa tene cuenta 
cu leynan di admision, 
estadia y labor. 

Si tur hende duna un man, 
pa yuda e isla ta uno sigur, 
pa no facilita cierto desar- 
oyo cu ta violacion di ley, 
e ora tur hende por ta sigur 
cu tin mas seguridad pa un 
y tur. 

Si contene e situacion te na 
unda e ta aworaki, Eman 
ta kere cu por finalisa e 
situacion den forma posi- 
tivo, sin polarisacion y an- 
tagonismo contra cualkier 
nacionalidad. 

Dongui Oduber (MEP) 

E desgracia cu yama ABB 
ta na caminda pa pueblo paga! 


“NOS pais a wordo goberna pa 
hendenan cu a perde tur clase di 
nocion di realidad. Nan a scoge 
pa gasta placa, manda nos pais 
bancorta, destrui cartera di pueblo 
y kere cu ningun dia mester paga 
bek e debenan cu nan a crea. 
Lamentable di henter e situacion 
cu a wordo crea pa Mike Eman y 
su Gobierno t’e hecho cu e fiesta 
pa nan ta sigui y pueblo mester 
sigui paga p’e fiesta aki caminda 
e pueblo mes no ta invita. 
Gobierno mes no ta dispuesto di 
reduci gastonan inecesario, pero 
si ta dispuesto pa sigui castiga y 
masacra nos pueblo cu medida”, 
na palabra Dangui Oduber, miem- 
bro di fraccion di MEP den Parla- 
mento. 

Gobierno no ta tene compasion 
cu ningun hende basta nan haya 
placa pa sigui derocha y basta nan 
fiesta por continua. Nos pueblo a 
wordo azota cu medida tras di me- 
dida y actualmente nos pais a yega 
un extreme cu e costo di bida a bira 
asina halto, e poder di compra a 
bay asina atras cu ningun hende, 
ni pueblo ni comercio por absorbe 
mas medida. 

For di basta tempo Gobierno a 
bay di acuerdo pa castiga pueblo 
cu medida. 

Mike Eman a bin cu 24 medida y 
manera cu esaki tabata poco nan 
ta preparando awor e introduccion 
di Algemene Bestedings Belasting 
di 8% den e Reforma Fiscal. 

E Reforma Fiscal ta un palabra 
bunita cu ta wordo usa pa pueblo 
no compronde cu ta medida tin na 
caminda, segun Dangui Oduber. 
Gobierno ta bay sconde tras di e 
reforma aki, pero e pueblo mester 
ta hopi alerto p’e wega sushi aki. 
E ABB di 8% cu lo mester bin na 
vigor na januari 2016 lo caba di 


emprobrece nos pais y destrui 
esaki. 

Ta bon pa informa cu e ABB ta un 
impuesto cu ta wordo cobra riba 
tur tur servicio y ta diferente na 
BBO. 

P.e. ABB lo bay wordo cobra riba 
tur polisa di seguro. Un famia 
normalmente tin un seguro di 
bida, seguro di cas, seguro di auto, 
seguro di biahe, algun tin seguro 
medico. Riba tur e polisanan aki 
ABB lo wordo cobra y actualmente 
BBO no ta wordo cobra riba e 
polisa di seguro. 

E BBO cu a wordo introduci den 
pasado no tabata conta pa produc- 
tonan di primera necesidad. 
Contrario na BBO e ABB lo conta 
riba tur e productonan aki tambe. 
E pueblo aki ta bibando den an- 
gustia con e ta so- 
brebibi. 

Mayornan tur dia 
ta man na cabez di 
unda ta haya placa 
pa cumpra cumin- 
da pa nan yuinan, 
cumpra paña pa 
nan por bay scol 
y atende cu e gas- 
tonan mensual di 
cada famia. 

ABB di 8% ta bay 
causa un inflacion 
grandi riba nos 
pais. Esakikiermen 
pobreza y proble- 
manan social na 
Aruba. 

Pueblo cu a perde 
hopi di poder di 
compra durante e 
ultimo 6 añanan 
aki lo perde hopi 
mas. 

Negoshinan ta bay 
haya nan mes den 


dificultad.Hopi comerciante awe 
ta maneha nan negoshi day pa 
day, paycheck to paycheck paso- 
bra no tin otro manera. 

Nos hendenan ta bay perde en- 
trada y cay atras cu fianzanan per- 
sonal y hipoteca di cas, fianzanan 
di auto. 

Segun Dangui Oduber, MEP ta 
adverti Mike Eman p’e consecuen- 
cianan di ABB. Mike Eman no tin 
e compasion pa pueblo cu el a 
priminti, no tin e determincacion 
pa mehora e calidad di bida y sirbi 
nos pais manera cu el a priminti. 
E realidad awe ta otro, e realidad 
awe ta un pais den deterorio, un 
pais pober, un pais cu pobreza cre- 
ciente y simpelmente un pais out 
of control, segun e Parlamentario 
di MEP. 



(Nota di Red: Masha bunita e ob- 
servacionnan aki haci pa Dangui 
Oduber, pero ki dia Dangui Odu- 
ber ta bisa, kico e por haci mihor 
pa adelanto di nos pais. Critica, 
critica, sin presenta alternativa, ta 
manera grito den biento) 



UTILITIES ARUBA nv 


Aandeelhouders van N.V. ELMAR; 

Raad van Commissaris N.V. ELMAR; 

Directie N.V. ELMAR. 

5 november 2015 

Geachte heren, 

Met inachtneming van artikel 21 roep ik hierbij een Algemene Vergadering van 
Aandeelhouders bijeen te Schelpstraat 1 2, op dinsdag 24 november 2015 om 8.30 uur. 

De agenda van deze vergadering luidt als volgt: 

1. Opening, 

2. Goedkeuring notulen AVA van 24 september 2015, 

3. Begroting 2016, 

4. Rondvraag, 

5. Sluiting 

Nadere informatie omtrent de agenda ligt ter inzage ten kantore van Utilities Aruba N.V. 

Duronte 'World Trovel Worket' no Inglotero 

A reconoce Aruba como destinacion 

di 'Turismo Responsabel 7 

Elogio internocionol po nos esfuersonon den medio ombiente 



DURANTE di World Travel Mar- 
ket (WTM) organisa na Inglatera, 
Aruba Tourism Authority tabatin 
e gran honor di ricibi e premio di 
nivel ‘silver’ pa nos esfuersonan 
incansabel pa cu medio ambi- 
ente y turismo responsabel, esta 
e categoria ‘Best Destination for 
Responsible Tourism’. 

E premio ta parti di ‘World Re- 
sponsible Tourism Awards 2015’ 
y Aruba a ricibi e reconocimento 
mey-mey di un publico di mas di 
500 persona. 

Como un di e finalistanan p’e 
reconocimento prestigioso a bisa 
cu ta considera Aruba un lider 
mundial riba nivel di turismo 
sostenibel. 

Entrega di e premionan a tuma 
lugar dia 4 di november ultimo. 
E posicion di Aruba entre des- 
tinacionnan sostenibel ta keda 
subraya cu e premiacion aki y e 
premio cu nos a ricibi mas tem- 
pran den aña, esta e prome lugar 
pa ‘Destination Leadership’ di Na- 
tional Geographic World Legacy 
Awards. 

E premio di National Geographic 
ta un reconocimento p’e vision 
di Aruba pa bira e prome pais na 
mundo cu ta produci awa potabel 
y coriente pa medio di procesonan 
cu ta 100% independiente di com- 
bustibel fosile. 

E premio cu Aruba a ricibi na 
WTM a wordo anuncia durante di 
un sesion cu a conta cu un publico 
prestigioso, consistiendo di Min- 
isternan di Turismo di diferente 
pais o islanan mundialmente, 
gerentenan di destinacion y profe- 
sionalnan di e industria di turismo 
y biahe. 

“E ta cu gran orguyo cu Aruba 


Tourism Authority ta ricibi e 
reconocimento aki den nomber 
di nos comunidad, Gobierno di 
Aruba y nos partnernan den e 
industria”, asina Ronella Tjin 
Asjoe-Croes, CEO di Aruba Tour- 
ism Authority a expresa. 

“Aruba tabata entre 37 organ- 
isacion cu a wordo scogi pa forma 
parti di e premionan aki, cu ta 
consisti di 12 categoria y ta recon- 
oce iniciativanan den turismo cu 
ta responsabel y sostenibel”, Tjin 
Asjoe-Croes a comenta. 

“ATA ta felicita Prome Ministro di 
Aruba cu ta lidera e vision di un 
Aruba sostenibel y na tur instancia 
cu ta traha incansablemente riba 
esaki. Aruba ta sigui cosecha at- 
encion riba e area aki internacio- 
nalmente y ATA lo sigui pusha e 
mensahe aki internacionalmente 
y sigui posiciona Aruba como tal”, 
el a agrega. 


A comparti tambe durante di 
W.T.M. cu e aña aki e diversidad 
di finalista tabata esun mas am- 
plio den historia di e premionan 
y ta basa den 20 pais, cual ta mas 
pais cu nunca antes. A presenta e 
reconocimentonan precisamente 
riba World Responsible Tourism 
Day. 

Profesor Harold Goodwin, kende 
ta presidente di e hurado a co- 
menta cu: “E ambicion di Aruba ta 
pa bira e prome pais pa ta 100% 
independiente di combustibel 
fosile y pa logra e punto historico 
aki pa aña 2020. 

Cu sosten di Branson su Carbon 


War Room y otronan, Aruba tin 
un compromiso cu un programa 
ambicioso cu ta extende den tur- 
ismo”. 

Tirso Tromp, Director di ATA 
Europa a duna di conoce cu: “E 
premio aki ta resultado di dedi- 
cacion y esfuersonan sosteni pa 
un cantidad grandi di hende na 
Aruba. 

Mi ta hopi contento p’esnan cu ta 
traha duro riba esaki y p’e isla den 
su totalidad. Esaki ta prueba cu al- 
gun di e destinacionnan chikito na 
mundo por ta ehempel pa paisnan 
mas grandi”. 

Aruba Airlines 
ta habri 2 
destinacion nobo 

Corsou y Sto Domingo 


Cu esaki Aruba Airlines ta completa un flota di 3 Airbus 
A-320, y un total di 6 destinacion operando for di Aruba 
cu ta Maracaibo, Valencia, Panama, Miami, Curacao 
y Santo Domingo operando comodamente. 

Durante e luna di november bo por haya dife- 
rente descuento si bo ta un pensionado, estudi- 
ante, residente local y comerciante. 


Famia nan biahando cu yiu menor 
di 12 aña, 1 yiu lo por biaha gra- 
tis y esaki nan haciendo uso di 3 
maleta gratis pa persona. Yama 
Aruba Airlines na 583-8300 of 
583-2001 pa mas informashon. 
Di e forma aki e famia di Aruba 
Airlines ta yama danki na comu- 
nidad p’e sostén brinda durante e 
aña y di awor caba ta anuncia cu 
pa aña 2016 lo tin mas sorpresa 
na caminda, manera e lema di e 
companfa ta: “ Be Our Guest “. 


ARUBA Airlines a dedica e luna di november como e 
hopi regalo y descuento na nos comunidad como 
gradicimento y aporte n’e aerolinea, entre e regalo 
nan e compañia a a anuncia 2 destinashon nobo 
cu ta bira Curacao y Santo Domingo cuminsando 
entrante 16 december 2015. 


luna pa duna 





HM, 

nules 


ORARIO 10AM - ÓPM DlALUNA 7E DlABlERNA 


PASA Y COMPROBA PA BO MES! 


EMPEÑA Y CUMPRA 0R0 


I MESTER Dl PLACA? 


JUWELENHUISJE 


ORANJESTAD WERFSTRAAT 7 LOK. 12 TEL 588 4141 O SAN NICOLAS B. V/D VEEN ZEPPENFELDSTRAAT 14 TEL 584 4141 

Diodomingo 15 di november 

Centro pa D abetico IMSAN ta 
presenta Diabetes Family Fun Day 



CONTROL, nutricion, movecion, un estilo di bida sa- 
ludabel y conscientisacion pa cu e enfermedad cronico 
diabetes ta central durante di luna di november. 
Centro pa Diabetico na IMSAN semper ta para cla pa 
asisti tur paciente pa medio di nan “carousel diabetico” 
cu servicio, tratamento y consehonan. 

Plataforma Promocion di Salud ta apoya e actividadnan 
di Centro Diabetico ubica na IMSan ya cu banda di at- 
ende diabeticonan y tambe ta duna servicio di diálisis 
tambe ta miembro activo di e Plataforma. 

Prevencion ta bay man den man cu información y 
educación di e diabético su famia, pero tambe di nos 
comunidad. 

Pa subraya e importancia di envolvimento di parti di 
henter famia den e tratamento y cuido cu e paciente 
diabetico en general, for di e caso mihor controla te cu 
e paciente cu ta sufri di efectonan severo di diabetes, 
IMSAN ta organisa un Diabetes Family Fun Day. 

E evento aki ta tuma lugar diadomingo 15 di november 
awor for di lor pa 5’or di atardi riba e parkinglot di 
IMSAN. 

Dietista Clarita Bryson ta comparti algun detaye di e 
programa. Durante di e Family Fun Day lo tin control 
di pia di personanan cu tin diabetes, y control di sucu y 
presion p’e publico general. IMSAN ta conta cu diferente 
partner, incluyendo Fundacion Movemento ta Bida cu 
ehercisio pa hende grandi; y Santa Rosa cu informacion 
tocante plantamento y cuido di mata di fruta y berdura. 
E dietistanan di IMSAN lo presenta un serie di dushi 
snack y bebida saludabel cu nan mes ta preparando, 
combina cu hopi informacion general y con pa traha e 
snacknan aki na cas. Tambe lo tin un quiz Diabetico pa 
na un forma dibertido “test” e conocemento di e bishi- 
tantenan n’e family day. Entretenimento p’e muchanan 
no ta haci falta, y lo inclui un “dino jump”. 


CENTRO PA DIABETICO 

E Centro pa Diabetico di IMSAN ta ricibi tur paciente di 
Diabetes cu braza habri pa informacion y tratamento. E 
paciente no mester di un verwijsbrief y por simplemente 
bishita e centro of tuma contacto cu nan na telefon 524- 
8833 pa haci un afspraak. 

Dietista Adelita Henriette ta splica cu e prome paso ta 
pa un control general serca e enfermero y un consulta 
cu e dietista y despues di un tempo of si ta necesario 
inmediatamente ta pidi un cita cu e podotherapeut. 

E podotherapeut ta check e paciente y tambe ta de- 
termina si ta necesario pa un mihor cuido di pia, si e 
paciente ta wordo invita pa bin IMSAN un biaha den 6 
siman pa un pedicure medico. 

E carousel diabetico tin 5 aña den funcionamento y 
ta wak paciente tur dia for di 8’or di mainta pa 4’or di 
atardi. 

Usualmente pacientenan ta bishita IMSAN cada tres 
luna pa un control y tin mas of menos 800 paciente ta 
bishita IMSAN. Semper ta saca mas tempo pa casonan 
complica p’asina yuda e paciente mas liher posibel. 

E funcion primordial di e Centro pa Diabetico ta yu- 
dansa pa cu lifestyle. E diabetico mester tin atencion pa 
su nutricion, pa movecion, control di salud y descanso 
apropia. 

E persona hopi biaha mester haci cambionan grandi den 
su estilo di bida pa preveni complicacionnan despues y 
IMSAN ta brinda e guia cu e paciente mester. 

Loke mas ta resalta den pacientenan t’e cambionan cu 
nan mester haci den nan forma di come y si esey ta bao 
di control generalmente paciente ta bay bon, Henriette 
ta subraya. 

E prome paso ta pa haci un afspraak y bishita e Centro 
di Diabetes, despues tur cos ta control. 


Servicio pa 
Comunidad 


%*AW 

Mainta 

Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: Trupiaal N.V. 

Pariba di Brug: Centro 
_ Medico N.V. _ 


Dokter na Warda 


Pabou di Brug: N/A 
Pariba di Brug: N/A 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


YbiL 

m Media 

I ir»!-r! 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

















































































AWEMainta Diahuebs, 12 November 2015 


17 



otara 


Ainda prome cu fin di aña 

Rotaract cu 
hopi actividad 


Rotaract 

Rotarect 


ROTARACT Club of Aruba t’e grupo di 
Young Professionals cu ta forma parti di e 
Famia di Rotary Club of Aruba. 

E focus di Rotaract ta pa duna oportunidad n’e 
hoben profesional pa mehora nan habilidadnan 
como lider den nos comunidad, yuda nos 
comunidad y pa mehora e relacion cu e 
comunidad.E enfoke principal di Rotaract Club 
of Aruba ta nos dedicacion y atencion n’e 
muchanan menos afortuna di Aruba. 

Durante añanan nos a sa di organisa diferente 


evenemento p’e grupo aki manera Back to 
School y Un P’ami, Un P’e. 

Aña pasa Rotaract a cuminsa cu un proyecto 
nobo, caminda nos ta celebra Dia Universal di 
Mucha en grande. 

E aña aki, nos lo ta celebrando esaki pa di 
dos aña consecutivo. Riba 29 di november 
proximo, nos lo ta organisando un feria p’asina 
tur mucha por bin Pasa Pret cu Rotaract. Riba e 
dia aki, tur mucha por bin disfruta di diferente 


wega y entretenimiento completamente 
GRATIS. 

E evento lo tuma lugar riba parkinglot di Ling 
& Sons for di lOam pa 4pm. Lo tin diferente 
wega popular manera Coremento den Saco, 
Spijkerpoepen, Street Bowling, Mini Funstacle 
y mucho mas. Ademas di e weganan popular, 
lo bay tin diferente entretenimiento manera 
Kids in Action, Sinterklaas di 2 pa 3pm y Dj 
101 pa anima e mucha y mayornan. 


Princes Amalia 
Basisschool ta 
adopta un burico 



DEN LUNA di october 
Prinses Amalia Basisschool a 
pasa e prome colecta rond pa 
recauda fondo p’asina nan por 
adopta un burico di Donkey 
Sanctuary. Nan a adopta un 
burico di 1 aña bieu cu a ser 
rescata for di riba caya. Na 
principio Diva a wordo cria 
na tetero, pa motibo cu e no 
tabatin su mama y e tabata 
hopi chikito ainda. 

Asina el a ser yama “Divine”, 
pero ta conoci bou di e nomber 
“Diva”. Scol a haci su best y e 
tabata un exito completo. 
Algun alumno di scol: Maria- 
Kamilia Laclé, Marc Porter, 
Deevah Croes, Cianna Porter 
y Janis Porter a bay entrega 
e envelop na fundadora di 
Donkey Sanctuary, sra. Desiree 
Eldering. Alabes nan por a 


aprecia mas burico den e cura, 
entre cual tabatin hasta un 
burico riba tres pata. Locual 
sigur a resalta, t’e amor 
inmenso cu sra. Desiree tin 
p’e animalnan aki. Sin duda, e 
buriconan tabata hopi social y 
hasta fotogenico. 

Cu e adopcion aki, scol ta 
percura pa un burico mas 
tin suficiente cuminda y 
medicina pa un aña. Alabes e 
muchanan ta siña aprecia nos 
buriconan cu antes a hunga 
un rol asina importante den 
nos comunidad. Tambe e 
muchanan ta siña contribui bek 
na comunidad. Nos ta spera, cu 
nos por encurasha mas scol, 
organisacion of personanan 
individual pa aporta n’e bunita 
trabou aki. Sin duda, e tabata 
un atardi agradabel. 

Fundacion 
CineAruba cu 
tayernan 
# Shoot 2 Capture' 

Ricibi entrenamento 'hands-on' uzandO 
camera DSLR y ekiponan di zonido 
profesional 



RECIENTE Fundacion CineAruba su pelicula cortico titula ‘Alto Vista’ a 
gana premio unda hurado n’e festival di cine local. Esaki t’e di 4 produccion 
original di e fundacion cu ta gana premio na un festival di cine, sumando 
na un total di 6 premio p’e categoria di mihor pelicula. 

E team tras di e ultimo produccion cinematografico a uni un biaha mas pa 
crea ‘Shoot 2 Capture’ un programa educativo cu ta consisti di diferente 
tayer. E programa ta posibel danki n’e apoyo di Cede Aruba, Fonds voor 
Cultuurparticipatie y Prins Bernhard Cultuurfonds Caribisch Gebied. 

“Na CineAruba nos ta di pensamento cu bo ta siña dor di haci.” Durante 2 
siman e participantenan lo ricibi tayernan ‘hands-on’ unda cu nan por siña 
e tecnicanan di DSLR Camera, Zonido di produccion y Actuacion. 

Durante e tayer DSLR Camera e paticipantenan lo ricibi entrenamento 
‘hands-on’ uzando propio camera y cameranan profesional DSLR 
desaroyando e participante su hablidad pa captura video na un calidad halto. 
E tayer ta inclui lesnan tocante e ahustacion adecuado di camera pa por logra 
un cierto ‘look’ uzando ISO, diafragma, sluitertijd y seleccion di lensnan. 
Tambe e tayer lo enfoca riba e metodonan di grabacion y tecnicanan di 
iluminacion. 

E tayer di Zonido di produccion lo trata e tecnicanan di grabacion di zonido 
directo y composicion musical pa pelicula y video. 

Durante e practicanan ‘hands-on’ e participantenan lo siña e metodonan pa 
captura zonido riba un set of na un locacion uzando ekiponan profesional 
di grabacion. Tambe e participantenan lo siña e dinamica entre zonido cu 
imagen y e rol di zonido den un storia. 

E tayernan di ‘Shoot to Capture’ ta conecta cu e proyecto di Ciudad Oraño 
cu lo fungi como un plataforma pa brinda e hobennan e oportunidad pa 
desaroya y ‘showcase’ nan talento. Registracion p’e tayer di actuacion ta 
completo. Registracion p’e tayernan di DSLR Camera y Zonido di produccion 
ta habri ainda te cu 23 di november. 

E tayernan lo inicia 23 di november cu un duracion di 10 dia. E orario 
ta di 6 pa 8’or di anochi. Pa mas informacion y pa registra bishita www. 
cinearuba.com 

Danki na Prins Bernhard Cultuur Fonds cu 

Aruba por participa 
n'e Intercambio 
Cultural cu Musica di 
Folklore na Corsou 


INTERCAMBIO Cultural Concierto ABC ta un proyecto cu a 
cuminsa na Aruba, dia 14 y 15 di maart 2015, unda Fundacion 
Mi Cutisa (FMC) a organisa Concierto ABC den Cas di Cultura. 
For di Corsou e cantante Ced Ride a bin cu su grupo “Folklor”, 
for di Bonaire a bin Wesley St. Jago cu su grupo tipico “Sabor 
Krioyo” y Aruba a keda representa pa Jossy Brokke, acompaña 
pa un grupo di musico bou di guia di Johnny Scharbaay. 

Pa FMC por a manda Jossy Brokke, Johnny Scharbaay, 7 musico 
y 4 corista participa den Concierto ABC tanto na Bonaire y 
Corsou, no tabata nada facil. 

Ta hopi hende tin envolvi pa por organisa y carga e proyecto aki. 
Y ta masha hopi hende ta envolcra den e sosten financiero pa por 
realisa un intercambio cultural cu musica y folklore di bo pais. 

P’e motibo aki FMC kier gradici publicamente tur instancia, 
organisacion y persona individual cu di un of otro forma a duna 
nan cooperacion pa FMC: 1. Por a organisa Concierto ABC na 
Aruba, 2. por a participa na Concierto ABC na Bonaire y 3. por 
bay Corsou otro weekend pa forma parti di Concierto ABC na 
Corsou. 

Specialmente pa nos participacion na Corsou, tur integrante ta 
sumamente agradecido cu e subsidio cu FMC a ricibi di Prins 
Bernhard Cultuur Fonds (PBCCG). 

Na ocasion di FMC su di 10 aña di existencia, a logra haya un 
subsidio di PBCCG pa e suma di Afl 10.000,-. Asina PBCCG a 
yuda cubri e gastonan envolvi pa manda un delegacion cu ta 
consisti di 14 persona Corsou. 

Tambe FMC kier gradici Grupo Bereya cu a haci un donacion 
substancial y Top Star NV cu a yuda sponsor e biahe aki. 
Banda di tur e sostennan financiero menciona, FMC lo no 
por a realisa e participacion di Aruba sin e fundraisingnan cu 
FMC a organisa cu benta di sopi y Marshe di Purga. Un danki 
special ta bay na tur persona cu a duna nan contribucion tanto 
p’e fundraising di juni na Centro di Bario Noord, como esun di 
november. 

Ta un satisfaccion grandi pa FMC mira cuanto hende ta aporta 
y apoya e trabou di FMC. No tin palabra pa gradici p’e sostén. 
Sin e subsidio nificante di Prins Bernhard Cultuur Fonds y tur 
demas donacion, no tabata posible pa FMC logra e meta aki. 
Nos no por keda sin gradici tur medio di comunicacion y tur 
redaccion di corant, cu sin nan publicacion nos no ta yega na 
nos publico. 

Un danki special ta bay n’e locutornan Robert Jeandor, Johny 
Habibe, Ruben Garcia y Bertha Wolff, kende nan semper ta 
duna na cooperacion na tur actividad di FMC. 



"E 4 etapa di bida 
sea consiente" 

Relato di un anciano 

SINTA den mi stoel mi ta mira e cielo. 

Aki mi mente a bay un rato den pasado. 

Como mucha tabata hunga mama y tata 
pa despues crece bira hoben y enamora 
tempo a pasa y ata a bira mayornan liher 
treciendo na mundo yiunan felizmente 
a mira nan crece den bon y malo cu nan 
guiansa di bida a yuda dunando un man. 

Unda e yiu a laga mayornan bira welo 
pa tin tempo balioso y tierno p’e nieto 
mirando na cielo ta gradici Papa Dios. 

E amor y puresa duna na cada un di nos 
por sinti e criatura den nos cu ta bibo 
no lage muri, pero sinti cada un latido 
pa ta feliz y biba e añanan cu ta regala 
corda cu oloshi di bida pa tur ta conta 
a cuminsa gatia, cana hasta haya diente 
ta finalisa bida yuda pa yiunan consiente. 

No lubida di nos grandinan, pasobra mañan 
nos tambe por yega e caminda mescos cu nan. 

Autor: Omaira I. Rodriguez-Britten 

O 

world diabetes day 

Movember 



World Diabetes Day 


IBiSA ta organisa 
# Supermarket 
Tour' y caminata 
pa conmemora Dia 
Mundial di Diabetes 


TUR AÑA Dia Mundial di Diabetes ta riba 14 di november y en conexion cu 
esaki IBiSA conhuntamente cu Plataforma Promocion di Salud ta organisa 
un supermarket tour y un caminata cu tin como meta pa informa y duna 
guia n’e diabetico con pa cumpra mas saludabel den supermercado y ofrece 
e oportunidad pa haci actividad fisico. 

Si bo mes of un familiar ta diabetico (sucu, sucu den sanger, malesa di sucu), 
ta exigi pa bo haci un cambio den bo sistema di biba. 

Mester come mas saludabel y mester haci mas actividad fisico. No ta facil 
pa un persona cu ta diabetico, saca’fo cua alimento/producto ta bon y cua 
ta menos bon pa cumpra. 

Pensando riba e situacion aki, IBiSA y Plataforma Promocion di Salud ta 
brinda e oportunidad pa haya sa mas di con pa haci escogencianan mas 
saludabel ora ta cumpra den supermercado. 

Profesionalnan den salud, entre nan nutricionista y dietista di IBiSA, 
Departmento di Salud Publico (DESPA), Instituto Medico San Nicolas 
(IMSAN) y Hospital ta presente durante e siman di 9 pa 13 di november 
2015 na diferente supermercado pa comparti nan conocemento y contesta 
preguntanan tocante alimentacion y diabetes. 

E supermarket tour ta dura entre 30 pa 45 minut y ta Completamente Gratis. 
Si bo ta interesa pa participa na un di e tournan aki, bo por reserva bo lugar 
yamando na IBiSAtelefoon 582 4987 ofvia email: ibisa.aruba@gmail.com. 
Cupo ta limita, pa cual ta haci un peticion pa yama y sigura bo lugar. 

Caminata “Bida ta Dushi”: 

E caminata ta tuma lugar diasabra dia 14 di november 2015 y ta sali 
exactamente pa 6:30 di mainta. Salida y yegada ta na Compleho Deportivo 
Libertador Betico Croes na Sta. Cruz y e ruta ta cubri un distancia di 6Km. 
Participacion n’e caminata ta completamente gratis. No mester inscribi pa 
participa, djis yega tempran! Bin cu bo T-Shirt blau y participa hunto cu nos. 

E invitacion cordial ta pa participa na tur dos actividad y asina contribui y 
engrandece e conmemoracion di Dia Mundial di Diabetes. 

Fundacion 
Sinterklaas 
ta anuncia 
yegada di 
Sinterklaas 


DURANTE un atardi ameno, Fundacion Sinterklaas 
a organisa un conferencia di prensa pa trece e ultimo 
informacion tocante yegada di Sinterklaas. 

Fundacion Sinterklaas cu tin bou di su encargo e 
organisacion completo di yegada di Sinterklaas. 
Fundacion Sinterklaas ta consisti di un grupo di persona 
hopi entusiasma pa sigi engrandece e fiesta bunita cu 
ya ta parti di e cultura di Aruba pa nos muchanan pa 
hopi aña mas. 

Fundacion Sinterklaas ta un grupo inovativo cu ta consisti 
di un grupo di boluntario sra. Eveline Frank-Maduro, sr. 
Robert Maduro y sra. Maybeline Arends-Croes. Dennis 
Burke, Sigmara Kock y demás boluntarionan 
E aña aki mescos cu tur aña nos ta zorg p’e bira un fiesta 
hopi grandi y cu hopi actividad pa nos muchanan. 
Durante conferencia di prensa a hiba palabra sra. Evelyn 
Frank-Maduro, President di Fundacion Sinterklaas. 
Como tal Sinterklaas lo yega Aruba diadomingo 15 di 
november, 2015 na APA pa 10 or di mainta. 

Nos tin di remarca cu lo bay tin tentnan den e parkinglot 
di APA y for di 9 or mainta lo tin entretenimiento p’e 
mucha nan cu ta spera anciosamente p’e yegada di 
Sinterklaas. 

Saliendo for di APA manera tur aña Sinterklaas lo subi 
caminda pa deleita e muchanan, nan lo sali for di APA 
bay na man drechi riba LG Smith Blvd pasa riba e brug 
di Renaissance sigi straight y ta termina na Linear Park 
Plaza Turismo, dilanti Talk of the Town. 

Unda Fundacion Sinterklaas a organisa un fiesta di 
celebracion pa yama e homber santo bon bini. Durante 
e celebracion lo ta bay tin diferente grupo di baile y 
di canto, show cu e pietnan mes lo prepara. Compaña 
tambe cu un bar y cushina hopi dushi pa nos muchanan, 
bendemento di T-Shirt, stand di cotton candy y popcorn 
y tambe Dino Jumps y face painting. 

Pues un Kids Corner cu tur actividad pa e muchanan. 



Fundacion Sinterklaas ta haci un yamada n’e mayornan 
y e muchanan pa yama bon bini na Sinterklaas y tur e 
Pietnan cu lo yega Aruba diadomingo, 15 di november 
for di 9 or di mainta na APA, p’asina pueblo di Aruba 
pasa un rato ameno den compania di famia. 




Regivstra awo! 

Manda bo e-mail na 
noticia@awetnainta.com 






































TEDxYouth@Oranjestad "Made in the Future", 

Aruba su prome conferencia di TEDx 

di hoben pa hoben 


DIASABRA 14 di november 2015 den 
“Oranjestad” Ballroom na RIU Palace Antillas 
(ex-Westin) lo tuma lugar e prome conferencia 
di TEDxYouth na Aruba: TEDxYouth@ 
Oranjestad. 

E conferencia ta wordo organisa pa un grupo 
di hoben y docente di Juliana School y Kiwanis 
Builders Club of Juliana School, bou di licencia 
di TED otorga na sra. Julisa Arends-Hoevertsz. 
E tema di e conferencia lo ta “Made in the 
Future”. 

E aña aki TEDYouth lo explora e tema “Made in 
the Future”. E tema aki lo presenta e hobennan 
cu un perspectiva diferente riba posibilidad pa 


trabou y ofishi pa den futuro, cu kisas awendia 
ainda no ta existi. 

Durante e conferencia lo presenta y dialoga cu 
e hobennan tocante posibilidad di crea funcion 
no-tradicional. 

TEDYouth lo crea e plataforma p’e hoben pensa 
riba e trabou di si soño na 2035. Lo dialoga 
cu e hobennan riba tema manera inteligencia 
artificial y con esaki lo por limita of expande 
nan opcion pa trabou, pero tambe lo sondea 
kico p’e hoben di awendia ta importante y con 
nan mes ta mira nan futuro. 

E dia lo cuminsa llor di mainta caminda 
lo ricibi tur hoben cu un dushi desayuno. 


Bou tono di DJ’s di Swingmasterz lo inicia e 
conferencia y yama tur presente bon bini. 

Pa 12or en punto lo inicia cu e live-stream 
desde Brooklyn Museum na New York caminda 
cu virtualmente mas di 100 TEDxYouth events 
rond mundo lo join den un mega evento. 
Durante e dia lo tin un total di 3 sesion 
transmiti en bibo desde New York. Banda di 
esaki lo tin un programa local cu orador local 
y varios actividad y mini workshop interactivo. 
E dia lo termina cu un presentacion di Aruba 
su top DJ Nutzbeatz. 

Pa mas informacion y pa registracion por 
bay riba e Facebook page: TEDxYouth@ 
Oranjestad. 

Campeonato Nacional di Lionfish 
2015 di 9 pa 22 di november 

Evento final 
22 november lo 
tin ## cook out ## 


MANERAta conoci e aña aki atrobe Fundacion Centro di 
Pesca Hadicurari, cu cooperación estrecho Aruba Marine 
Park Foundation, Santa Rosa y Aruba Reef Care Foundation 
ta organisa otro torneo nacional di Lionfish. 

E intención pa sigi promove e esfuerso pa controla e 
población di Lionfish invasivo rond di nos isla. Ta invita 
tur piscado pa participa y cuminsa registra nan Lionfish di 
awor caba pa yega na remarca pa premionan atractivo y 
asina yuda combati e invasion aki. 

Lionfish ta un pisca di Oceano Pacifico cu no ta pertenece 
den nos awanan y ta forma un menasa pa nos ecosystema. 
Dor cu e no tin enemigo natural y ta reproduci rapidamente 
y tin apetit voraz, e por plama y caba cu piscanan di 
nos rifnan. Ta nos como hende pues por yuda controla 
e poblacion di Lionfish p’e no sali for di man. Pesey ta 
importante pa mas hende participa y mas hende purba y 
asina cuminsa come Lionfish. 

PREMIONAN ATRACTIVO. 

Pa stimula piscamento di Lionfish, Fundacion Centro di 
Pesca Hadicurari a pone disponibel casi 5000 florin na 
premio. Lo tin un parti di ranking lo cuminsa pisa desde 
dialuna 9 di november 2015 te cu diasabra 21 di november 
2015. Na cual persona individual por trece pisca y tur lo 
conta acumulativamente p’e premiacion. 

Prome lugar lo ricibi 750 florin cash, sigui pa 500 y 250 
florin pa di dos y tres lugar. Ademas ehemplar mas grandi 
y mas chikito, lo keda premia pa 250 florin cada uno. P’e 
dama cu mas kilahe tambe lo tin un premio di 250 florin. 

Dia 22 di november lo tin un evento di un solo dia pa 
ekipo. Aki e prome premio lo ta 1000 florin p’e team cu 
mas kilahe, sigui pa 750 y 500 florin pa dos y tercer lugar. 
Lo tin un premio 250 florin tambe p’e Lionfish mas grandi 
y mas chikito. a invita tur piscado di Lionfish pa participa 
y haci un contribucion na proteccion di nos lama y alabes 
gana e premionan aki. 

EVENTO DI PREMIACION Y PURBA LIONFISH 

Na beach di Hadicurari Centro di Pesca, lo bay tin riba 
diadomingo 22 di november, e evento di premiacion pa 
3’or di atardi y na cual publico por siña mas di Lionfish y 
tambe e publico presente por purba Lionfish cortesia di e 
participantenan. Tur presente lo por comproba pa nan mes 
con sabroso e Lionfish ta. Un pisca masha facil pa cushina y 
por combina cu cualkier plato. Nos mester agrega tambe cu 
e balor nutritivo di un Lionfish tambe ta hopi halto. Lionfish 
ta rico den Omega 3. Come Lionfish y nos tur lo contribui 
pa juda controla e poblacion di Lionfish rond di nos isla. 

Xpresa bo mes 

Pa: Candelario A. S. D. - Booshi - Wever 


Atrebe Minister 
Schwengle ta ## play 
the big boss ## , pere ne 
ta menciona nomber!! 


DEN UN declaracion di e 
siman aki Minister di Salud un 
biaha mas ta pidi mas tempo p’e 
“feitenonderzoek” entorno di e 
kambernan di operacion, pasobra 
Raad van Toezicht ta pidi esey. 
Den un articulo anterior ya caba 
nos a mustra cu e RvT aki NO tin ni 
e autoridad moral, ni e experticio 
pa haci esaki. 

E RvT aki ta consisti den su gran 
mayoria di hendenan cu no 
tin e capacidad pa haci dicho 
investigacion, y esakinan ta 
“muchanan manda” di e Minister. 

Y con bo por investiga bo mes? 

Si e RvT aki a haci su trabou drechi, 
for di un principio nan mester por 
a haya “inzage” di tur documento, 
y eyden nan mester por a mira cu 
tin hopi corupcion den henter e 
proyecto, y cu e grupo Frances for di 
principio a mustra riba e hecho cu 
e kambernan di operacion actual 
no ta cumpli mas cu e rekisitonan 
moderno. 

Y si nan a haci nan trabou drechi, 
for di principio nan lo mester a 
mustra e Minister cu loke a pasa, 
no ta corecto, pero nan a scoge 
pa keda keto, loke cu ta haci cu 
nan no tin e autoridad moral pa 
conduci e “feitenonderzoek” aki. 

Su mesun muchanan manda den 
e Raad van Toezicht actual a 
pidi’e pa ta mas prudente den su 
declaracionnan, sinembargoakiun 
biaha mas “the big boss” ta mustra 
su inprudencia y falta di etica dor 
di na un manera cobarde mustra 
dede riba e Raad van Bestuur 
(ex-Directornan) anterior, sin cu 
e investigacion ta cla mes ainda. 
Hopi ta puntra cu si e tin tanto boca 
grandi asina,diconenotamenciona 
nomber? Kico bo tin di sconde?? 
Miedo di kico of di ken bo tin? 


Ya cu e no kier menciona nomber 
di e Directornan anterior, mi lo 
menciona nan nomber, pasobra ta 
mustra cu e Minister aki ta purba 
di “cover up” pa nan, mescos cu e 
ta purbando di haci cu dr.Ponson, 
dr. Daryanani y dr. Jaramillo. 

E tres Directornan anterior ta dr. 
Arnoud Boesten, dr. Jaime Falconi 
y sr. Theo de Koole. 

Dicon no ta menciona nan 
nomber?? Dicon bo ta proteha 
nan asina tanto? 

Y dicon no por ta cu e Raad 
van Toezicht tambe ta 
culpabel? Of pa nan tambe 
bo kier haci un “cover up!?? 

E contesta riba e preguntanan aki 
ta hopi facil. 

E cobarde aki sa cu e ex-Directornan 
aki tin un “geheimhoudingsplicht”, 
y nan no por defende nan mes. 

Y e ta sigui na un manera hopi 
baho y cobarde sigui mustra dede 
sin menciona nomber, pasobra 
e sa cu e ora ey nan lo no por 
kibra nan “geheimhoudingsplicht” 
y defende nan mes. Un acto 
asina no ta pas pa un Minister. 

Ta p’esey nunca ningun di esnan 
cu dede ta mustra riba nan, esta 
dr. Boesten, dr. Falconi ni Theo 
de Koole, no ta sali afo y defende 
nan mes p’e acusacionnan serio 
cu e cobarde aki ta haci den nan 
direccion. 

No a bira tempo pa pueblo haya 
claridad den henter e asunto 
aki y laga un instituto imparcial 
haci un “feitenonderzoek”, no 
solamente riba e kamber di 
operacion, pero riba henter e 
procedura cu a ser hiba, cu a 
conduci cu a otorga e proyecto 
na un grupo mafioso di Miami? 

Y nos ta convenci cu den un 
investigacion imparcial y serio, lo 


invita e ex-Directornan aki pa bin 
duna cuenta. Mi ta sigur cu e Raad 
van Toezicht actual no a ni pensa 
pa invita nan pa bin duna cuenta. 

Atrobe e Minister cobarde aki 
ta bisa cu Raad van Toezicht 
ta dispuesto pa bin duna tur 
informacion. 

Aki lo bay sosode mescos cu ora 
den Parlamento e cobarde aki a 
bisa cu boca grandi cu SOGA lo 
duna “inzage” na ken cu kier?? 
Wel, te awe UPP ta wardando 
riba SOGA pa nos por bay pa 
wak den TUR documento pa 
nos mustra cuanto corupcion 
tin y desenmascara Frensel Giel, 
John Hodgson y tur e otronan 
envolvi den e proyecto corupto di 
renobacion/expansion di HOH. 

E Minister cobarde aki ta mustra 
su cobardia, pasobra e sa cu den 
un investigacion serio lo sali afo 
kendenan ta e culpabelnan mas 
grandi, y nos ta convenci cu esnan 
cu sigur cu lo bay sali como e 
culpabelnan mas grandi lo ta su 
propio coleganan Eman,Visser 
y Sevinger, su propio hendenan 
den Raad van Toezicht anterior, 
Frendsel Giel, John Hodgson, 
Infra-Team, e grupo mafioso 
Bermello, etc. etc., y e sa tambe cu 
- mencionando nomber di e tres ex- 
Directornan aki, nan lo por pone 
nan “geheimhoudingsplicht” un 
banda y defende nan mes y duna 
cuenta di kico a pasa exactamente 
den henter e proceso aki. Y mi 
ta sigur cu hopi puito lo sali. 

Tur esaki UPP ta haci den 
cuadro di nos principio di “Good 
Governance”, na unda mester tin 
transparencia y “accountability”. 
Y esaki mester conta pa tur 
instancia, y particularmente 


ora ta toca fondonan publico. 
Cu e Minister aki ta mediocre y 
egoista, nos sa caba. 

Nos no mester lubida cu dia cu 
AVP casi a dune su “bonjour”, el a 
abusa di su poder y nenga un yiu 
di tera pa bin traha como longarts 
aki na Aruba. 

Aki nos por papia tambe di conflicto 
di interes, pasobra e ta pone SU 
interes personal na prome lugar. 
Aki e pueblo di Aruba ta core 
peliger tambe ora cu un Minister 
enbez dipone 100% concentracion 
riba e salud di e ser humano, 
e Minister cobarde aki tin e 
problema di gobemacion na cabez. 

Ta p’esey UPP ta haci un peticion 
publico n’e Minister cobarde aki 
cu ta acusa e tres Directornan di 
ta culpabel p’e actonan aki, pa bin 
padilanti y manera un homber y 
manera e superman cu e ta play 
den medionan di comunicacion, 
menciona nomber, mescos cu ami 
a menciona nomber di esnan cu e 
Minister cobarde aki kier a tapa pa 
nan actonan inapropia. 

Mi no ta kere cu e interes di e 
pueblo aki ta wordo sirbi cu e 
Minister cobarde ta keda mustra 
dede sin menciona nomber y cu 
ta pone cu e Directornan ariba 
menciona no por defende nan 
mes. 

Con cobarde mas bo por ta!? 

Aruba Basketball 
Bond a inicia cu 
su campeonato di 
basketball 


DEN E weekend tras di lomba Aruba Basketball 
Bond a inicia cu su campeonato di basketball 
den e diferente categoria. E aña aki e lema di 
e federacion ta “We are Basketball”, un lema 
cu e Federacion Mundial di Basketball FIBA 
tambe ta uza mundialmente pa haci promocion 
p’e deporte. E ceremonia di apertura a tuma 
lugar den e Compleho Deportivo di Aruba Jrs 
na Playa. 

E aña aki lo tin competencia den e categorianan 
di Pee Wee cu t’e mas chikitonan (ulO), 


tambe den e categoria di Mini (ul3), sigui 
p’e categoria di Paserela (ul5), mientras cu 
despues bo ta haya e categorianan mas grandi, 
estaCadet(ul7) comotambe Junioren(ul9). 
Manera tur aña, e Federacion di Basketball ta 
dedica e campeonato na un persona, kende pa 
hopi aña a duna su contribucion n’e desaroyo 
di e deporte den su totalidad. 

E biaha aki a dedica e campeonato n’e conocido 
referee di basketball sr. Andy Young, un 
escogencia sigur na su lugar. 


Actualmente sr. Young ta forma parti di e 
Cuerpo Tecnico di Referee y Mesa. 

Ta masha importante pa duna e sosten 
necesario na nos federacionnan deportivo cu 
tin hopi atleta ta guia tur dia. Muchanan ta 
wordo motiva pa practica deporte y esaki sigur 
ta algo tremendo pa no solamente e mucha mes 
y su deporte cu e ta practica sino p’e comunidad 
completo. Mas mucha den movecion sano, 
mihor ciudadano so e por bira despues. 


Xp resa bo mes 

Skirbi pa Clyde Harms 

Ta ambtenaarnan 
ta corumpi nos 
sistema of ta 
comerciantenan? 



Fraude manera supuestamente 
ta tuma lugar na Douane mester 
ta acompaña pa soborno. Pagado 
mester ta castigabel mescos cu e 
ambtenaar. 


Transparente. Minister Bermudez 
ta lamenta e supuesto fraude 
cu ta tumando lugar den entre 
e Douaneronan y a laga haci un 
investigacion. 

Foto di Internet 


CU TRISTEZA mi a lesa declaracion di Ministro Bermudez 
di e corupcion di nos sistema di impuesto cu ta tumando 
lugar. Aki na Aruba nos a yega di conoce caso di un of otro 
persona cu a comete acto fraudulente, pero ta prome biaha 
den mi bida cu mi ta tende di un ladronicia di e magnitud aki 
cu tanto ambtenaar supuestamente envolucra. Mi ta aplaudi 
sr. Bermudez kende no a sconde e problema y a laga cuminsa 
un investigacion. 

Si di berdad algun “bobol” ta tumando lugar, no t’e 
ambtenaarnan so ta culpabel. E comerciantenan tambe 
mester wordo considera culpabel y mester wordo castiga 
debidamente. Desafortunadamente, nos sistema di husticia 
masha biaha ta faborece e comerciante. Ora cu ilegalnan ta 
wordo aresta trahando pa un contratista, e trahador ta wordo 
deporta mesora, pero ke hubo di e empresa cu a emple’e? 

Tin ley ta permiti Gobierno multa e empresa, pero ta cuanto 
empresa a yega di haya boet? Sigur ni un fraccion chikito di e 
cantidad di ilegalnan cu nan a emplea. Ora cu un comerciante 
ta bende productonan cu nan fecha a vence caba apenas nan 
ta haya un “tik op de vinger”. Retaurantnan ta mantene nan 
cushina sushi y un menasa na salubridad di pueblo ta haya un 
scual. Cuanto boet a wordo cobra tempo cu tanto restaurant a 
wordo sera temporariamente, pasobra nan no tabata mantene 
e standard di limpiez? 

Mi ta spera cu pronto nos comunidad lo tende e resultado di 
e investigacion cu ta tumando lugar. 

Mi ta spera tambe cu si enberdad fraude a wordo cometi cu 
comerciantenan, e comerciantenan tambe lo wordo treci 
dilanti di Huez. Pa un ambtenaar ricibi soborno mester tin un 
persona cu ta paga e soborno. “It takes two to tango”. 

clydeharms @yahoo. com 


Foto di Internet 

Minister Otmar Oduber 

"Ta mi deseo como mandatario pa por 
celebra Carnaval 62 yena di positivismo" 


DIARASON ayera mainta pa llor y 11 
minuut a zona e jingle oficial di Carnaval 62. 
Un tradicion cu di e forma aki e temporada y 
celebracion nacional di mas grandi di nos isla 
ta ranca sali. Despues di un transicion aña pasa 
e organisadonan di Carnaval SMAC, den un 
periodo hopi cortico a pone un Carnaval riba 
pia, despues di un aña sumamente exitoso cu 
tabata Carnaval 60. 

Manera ta conoci e ta un reto pa net despues 
di un lustro grandi logra esaki. Sinembargo 
nos por wak atras riba un Carnaval 61 exitoso 
cu a conta cu sosten di gruponan di Carnaval, 
banda y comerciantenan cu a contribui. 
Minister Otmar Oduber como mandatario di 
Cultura a gradici SMAC y tur esnan envolvi. 
El a comenta cu ta pa prome biaha a logra 
haci disponibel un relato financiero cu tabata 
un di e preocupacionnan grandi y un di e 
condicionnan cu a wordo poni dilanti pa 
SMAC. 

Sr. Oduber ta bisa: “Mi kier a felicita Presidente 
di SMAC, sr. Randy Thiel pa a cumpli manera 
ta prescribi den e statuut cu den un forma 
habri, comunidad di Aruba, tur Carnavalista y 


comerciantenan por haya ainda mas confiansa 
den sostene e actividad economico di mas 
grandi cu tin den henter aña, cu ta Carnaval.” 
Carnaval 62 lo ta un periodo cortico di apenas 
5 siman cu sigur nos comercio lo por disfruta 
di dje. E mandatario ta continua: “Cu esaki 
mi ta haci un apelacion tambe na comercio pa 
duna sosten no solamente n’e organisacion 
di Carnaval SMAC, pero sigur na cada un di 
e gruponan di Carnaval cu ta participa, como 
tambe musiconan, banda y tur cu ta forma parti 
di e festividad cultural grandi aki.” 

Despues cu e tononan oficial di e jingle pa 
Carnaval 62 resona, preparacionnan ta inicia 
pa un temporada di Carnaval hopi cortico. 
Dia 2 di januari tin Fakkel Optocht cu ta habri e 
programa. Sr. Oduber tabisa: “Como Minister 
encarga cu Cultura, mi por bisa cu sigur nos 
ta bay tin 2 celebracion hopi importante den 
nos cultura pega na otro. Nos lo celebra y 
baila Dande deseando otro un bon aña nobo, 
mientras cu mesora musica di Carnaval ta 
cuminsa resona. 

E ta un momento unico unda Carnaval ta hopi 
tempran e aña aki, cu un schedule hopi yen y 
preta.” 


Minister Oduber a probecha e ocasion pa 
gradici tambe e cooperacion cu a nota entre 
SMAC y tur e stakeholders nan, e diferente 
institutonan, e departamentonan di Gobiemo y 
tambe esnan priva cu a reuni tempran y den un 
bon ambiente, pa por sigura un periodo cu ta 
bay ta hopi cortico, pero asina mes ta premira 
cu lo bira uno sumamente exitoso. 

Minister ta finalisa bisando: “Ta mi deseo y mi 
ta sigur, cu dialogo entre diferente organisacion 
cu ta participa den Carnaval ta bay contribui 
na hopi positivismo den e Carnaval 62. Ta 
importante pa tin dialogonan habri pa nos tin un 
periodo cortico, pero sumamente positivo. Ta 
mi deseo pa programanan di radio y television 
trece e mensahenan positivo pa nos gruponan 
y pa transmiti esaki pa nos comunidad, cu na 
final di cuenta nos por celebra dia 8 di februari 
atrobe un otro Carnaval sumamente exitoso, 
cu hopi alegria y cu hopi amor. Pabien SMAC, 
pabien n’e gruponan di Carnaval, bandanan, 
musiconan, comercio en general cu ta forma 
parti di e actividad cultural di mas grandi cu 
ta tuma lugar riba nos isla. 

Biba Carnaval, biba Aruba y biba tur esnan cu 
ta forma parti di e celebracion grandi aki.” 
















AWEMainta Diahuebs, 12 November 2015 


27 


Centro di 
Bario Brazil 
ta busca un 
dirigente 
deportivo pa 
directiva 


CENTRO di Bario Brazil preparando pa 
eleccion di directiva nobo, pero unico cos 
cu nan falta ta un persona pa dirigi deporte. 
Si bo ta desea pa forma parti di e dinamico 
directiva, bo ta altamente aprecia, e mester 
beheer e veld nan di futbol, basket y volley 
y si tur cos bay bon pronto lo traha riba e 
cancha di softball tambe nos ta warda riba 
bo pa nos completa! 

Bo ta interesa, yama 584-6500 of594-6862. 



The Lord is my shepherd; I shall not want. 

He maketh me to lie in green pastures: Leadeth 
me beside the still waters. 

He restoreth my soul. 

It is with great sadness that we announce the 
passing of our beloved 



Ann Sheila Martinus-Lane 

Better known as: Sheila 
*18-05-1950 +07-11-2015 

Leftto mourn are: 

Husband: Ruben Martinus 

Children: Rachel Lewis 

Hidie Martinus and Jason Andrade 
Do Salaoand Izac 
Mother: Mary Lewis 

Grandchildren and Great Grandchildren 


Sisters and Brothers: Alma Phillip-Lewis and family, 

Erica Richardson-Lewis and family, Eslin Lewis and 
family, Juliana James-Lewis and family; Franklin Lewis 
and family, Dalton Lewis and family, Stephen Lewis and 
family, George Lewis and family. 

Sisters and Brothers in law: Lidia Martinus and family, 
Silvia Martinus and family, Agnes and Eduard Gorissing 
Martinus and family, Gregoria Martinus, Juan and 
Rosana Guanipa and family, Edwin and Marietje 
Martinus Mathilda and family, Cesar Martinus and 
family, Piet Martinus and family, Romulo Martinus and 
family, Nelson Martinus, Franklin Martinus and family, 
Lilian Martinus and family, Susan Martinus and 
Bidjaikoemar Mohan and family, Sharin Martinus. 
Relatives: Dora Orman and family, Luis Orman and 
family Margarita Orman and family, Catharina Orman 
and family, Morgan Orman and family. 

Family Lewis, Martinus, Orman, Jacobs, Gorissing, 
Guanipa, Sanchez, Mathilda,Tromp, Jansen, Mohan, 
Zambrano, Kock, Danies, Martis, Marquez, Andrade Do 
Salao. 

Close Friends: Gloria and Danny Defoe and Sheila's 
Godchildren, Jean John, Maureen Warren, Gloria Poll, 
Members of The Holy Cross Church, Misioneros De 
Jesus and all her dearest friends. 

The funeral will take place on November 13th of 2015 
at 3:30 pm at the Holy Cross Anglican Church Seroe 
Preto31,San Nicolas.The lateSheila Martinus Lanewill 
be laid out from 1:30 pm in the Holy Cross Anglican 
Church. 


.. Auf ora 

Ç^Ñmera/ 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento / Invitashon 

Pa medio di esaki nos kier a gradici tur esnan cu 
di un of otro manera a mustra atension durante 
fayecimento y entiero di: 



Seferina Rosalia Boekhoudt 

Mihor conoci como"Sefe" 

Tambe nos kier a gradici tur e staff y personal di de Wit 
& Van Dorp Stores, Anthony y Wilfred di Aurora Funeral 
Home pa nan excelente servicio, Dr. Daryanani, Dr. 
Peterson. Dre Koolman, verpleegster Evie tur verpleeg- 
ster di piso 2 na Hospital. 

Nos ta invita pa 3 Santo Sacrificio di misa na Santa 
Filomena na Paradera riba diahuebs 12 november, 
diabierna 13 di November y diasabra 14 di November 
pa 7 or di anochi. 

Boso presencia lo ta altamente aprecia 



Gradicimento / Invitashon 

Na nomber di su mama, ruman, sobrinanan y 
demas famia nos kier a gradici tur esnan cu di un 
manera of otro a mustra nan atencion, sosten, 
cariño y amistad durante e ultimo dos lunanan aki 
na: 



Marcel André Elouis Scharbaay 

Alavez nos kier a invita bo(so) pa tres Santo Sacrificio di 
Misa pa descanso di nos Marcel stima: 

• Diahuebs, 12 di november 2015 pa 6 or na 
Misa Juan Pablo II 

• Diabierna, 13 di November 2015 pa 6:30 na 
Misa Santa Anna 

• Diasabra, 14 di November 2015 pa 7 or na 
Misa Santa Anna 

Despues di e santo sacrificionan lo tin un Rosario na cas 
di Marcel na Shaba 18. 


E wega di 
Zodiac cu 
otro ganado 
di 12.500 
florin 

E HUNGADOR sra. Olga T. a hunga 
numbernan di un persona cu ta bay haci aña 
y a gana cu numbernan 6946 signo Scorpio, 
cu 0.50 cen inverti. 

El a cumpra e numbernan na Nena’s Lottery. 
Naturalmente el a keda hopi contento cu su 
premio di 12.500 florin. Ora el a pasa cobra 
su check na oficina principal di Lotto na 
Paardenbaaistraat 10. 

Zodiac ta un wega cu ta multiplica bo 
inversion. Cu 1 florin bo por gana 25.000 
florin ora tin 4 cifra y signo corecto. Cu 5 florin 
bo por gana 125.000 florin cu Pick 4 y signo. 
Y invertiendo e suma di 25 florin cu Pick 4 y 
Signo bo por gana e suma di 625.000 florin 
cu Zodiac! 

Sorteo ta hunga tur merdia pa 2:30PM y 
anochi pa 9:00PM, di dialuna pa diasabra. 
Riba diadomingo sorteo ta start pa 2:00PM. 

.. Anrora 

Ç^funerd Çjfáme^k^ 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Lagrima y flornan por seca y su recuerdonan y tur 
loke el haci y significa pa nos lo keda graba pa 
semper den nos mente y curazon; 

"Abo Lo Yama, i ami lo contesta'Bo; lo Bo anhela 
na e obra di Bo mannan (Job 14:15) 

Cu inmenso dolor na nos curazon nos ta anuncia 
fayecimento trágico di nos Esposa, Mama, Wela, 
Suegro, Suegra, RumanyTanta: 



Maria de Los Angeles Rasmijn-Perez 

M-7-1937- +3-11-2015 
Na nomber di su esposo : Thelmo Rasmijn 

Yiunan: Pedro y Sharine Franken-Giel y famia 
Djanyra y JannyThiel-Franken y famia 
Jose Angel Osorio y famia na St. Domingo 
*Rosita Abreu y famia na St. Domingo 
Amanda Abreu y famia na St. Domingo 

Nietonan Jarred Thiel, Kevin Franken, Shanisse Franken, 
Keevian Franken, JanarisThiel, Jayden Thiel na Aruba y 
demas nieto y bisanietonan na St. Domingo 
Manera Nieta Darinella Geerman 

Rumannan: *Victor Perez y famia na St. Domingo y USA 
*Herman y Nena Perezy famia na St.Domingo 
yUSA 

*Simeon Perezy famia na St. Domingo 
Ramon Perezyfamia na St. Domingo 
Pedro Perez y famia na Aruba y St. Domingo 
Manuel Perezyfamia na Hulanda 
Dolores Perezy famia na St. Domingo 
Cirano Perez y famia na St. Domingo y USA 
*Maximo Perezy famia na St. Domingo 
Reina Chirino y famia na Aruba y Hulanda 
Carmen Perezy famia na St. Domingo 
Mathilde Perez y famia na St. Domingo y USA 
Lidia Perezy famia na St. Domingo 
*Viviana Perezy famia na St. Domingo 
Herminia Perez y famia na St. Domingo y USA 

Suegro y Suegranan : Alfonso (Poli) y Beatrix (Betty) 
Giel-Semeleer y famia 
*Dominico (Coco) y Julia Thiel-Kelly y famia 
Swa y cuñanan: Pancrasia (Gacha) Franken-Maduro 
Manuel Rasmijn y famia 
Greta Maduro-Rasmijn y famia 
Urbano Rasmijn y famia 
Rita Rasmijn y famia 
Simon Rasmijn y famia 
Theresita Angela-Rasmijn y famia 
Marian Dirksz Rasmijn y famia 

Sobrino y sobrinanan, primo y primanan, bisiñanan y 
demás famia na Aruba, Corsow y Republica 
Dominica,Hulanda y USA; 

Tur su rumannan Testigonan di Jehova y famia van 
Romondt, Famia Ras y su coleganan di hopi aña di 
ATCO. 

Demás famia; Perez, Franken, Rasmijn, Giel,Thiel, 
Chirino, Garcia, Halley, Nuñez, Wernet, Robert, Ras, 
Semeleer, Kelly. Si den nos tristeza nos por a lubida 
famia of nomber nos ta pidi dispensa. 

Acto di entierro lo tuma lugar Diabierna 13 November 
2015 na di Salon di Reino di Testigonan di Jehova na 
Macuarima 10L for di 2'or di merdia, lo tin un discurso y 
después lo sali pa lugar di entiero na Santana Publico 
na Sabana Basora. 

Lo tin ocasion pa condelencia Diahuebs 12 November 
na Aurora Funeral Home, for di 7:00- 9:00 di anochi na 
Cumana 76. 

Preferibel color alegre. 

Despues di entiero lo no recibi bishita di condolencia 
na cas. 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 


Cu inmenso tristesa na nos curazon, pero 
conforme cu Dios su voluntad, nos ta anuncia 
fayecimento di mi casa, nos tata, 
Abuelo, bisabuelo y ruman: 



Jose Abraham Hernandez 

Ex-empleadodi Lago 

Co-Fundador y Ex - Secretario General di Petroleom 
Workers Federation of Aruba (P.W.F.A.) 


Na nomber di su 

Esposa: Catharina Hernandez-Rasmijn 

Juinan: Jaime (Jimmy) y Nelly 
Romulo (Romy) y Baby 
Johnny y Lucia 
Andres (Andy) y Martine 

Nieto/nietanan y bisanietos: 

Camae Hernandezyjiunan na Merca 
James Hernandez na Merca 
Anna y AlexThompson na Merca 
Mandy Hernandez, Marvin v.d. Linde yjiunan 
John Hernandez y Geraldin Robles de Medina 
Derrick Hernandez y Melishka Paskel 
Gail Hernandez-Chundro, Emil Chundro y 
jiunan 

Lana Hernandez, Jeremy Croesyjiu na 
Hulanda 

Lenn Hernandez y Kylie Croes 

Ruman nan na Venezuela 
Sobrino y sobrinanan na Aruba y Venezuela 
Swa y cuñanan: +Cecilia, +Anselmo Ras y famia 
Paulus, Carmen Rasmijn y famia 
Anna, +Nicomedus Pannefleky famia 
Dominico Rasmijn y famia 
Maria, Federico Angela y famia 

Su bon amigonan sindicalista. 

Su ayudantenan: ElizabethThelma (Morena) 

Natasha Williams 
Sharella Haynes 

Amigonan di cas: Elvia y Adison Croes y famia 
LidiaThodey famia 
Marcelo y Carmen Luisa Kock y famia 

Demas famianan: Hernandez, Croes, Verschuur, 
Clauwaert, v.d. Linde,Thompson, Chundro, Guglielmi, 
Maduro, Franken, Ponse, Blok, Winklaar, Noguera, 
Rasmijn, Ras, Panneflek, Angela,Thode, Vrolijk, Ramak, 
Guerra, Ramos, Arenas, Rodriguez. 

Nos disculpa na amigos y famianan, cu pa motivo di 
tristeza, nos por a lubida di menciona nan. 

Oportunidad pa duna condolencia ta: Diahuebs, Nov. 

12, anochi 7:00 - 9:00 na Aurora Funeral Home. 
Diabierna, Nov. 13, nos difunto stima lo ta na Misa 
Sagrado Curason di Hesus na Savaneta mainta, di 
9:00 - 11:00. Despues di esaki, cremación lo tuma lugar 
den intimidad familiar. 


Enbes i flor of krans lo tin un box pa donación pa 
Fundacion Alzeihmers Aruba 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Hesus a bise:"Ami ta resurekshon y bida, esun cu kere 
den Mi, lo biba asta si e muri." 

Huan 11 ;25 



Johnny Anthony Marino Marcano 

*30-05-1959 -106-11-2015 


Na nomber di su: 

Yiunan: Joandra y Rigoberto v/d Linden-Marcano 
Jeanine y Julius Hart-Marcano 


Nietanan: Janey, Alejandra, Aishley, Engel-Lee y Riandra 

Rumannan: Adolf Marcano 
Sidney Marcano 

Monica y Humphrey Koolman-Marcano 
Roland y Rosaneth Tromp-Angila 
Belinday Kito Maduro 
Arelys y Raul Romero-Peña 

Subrina(o)nan: Lisandra, Cosney y Marilse 
Mikey Angelo 
Eugene, Jomar Andre 
Rozaini, Mimi y Redsel 
Alexandra, Kevin y Brendan 
Clifton y Abigail 


Manera ruman: 
Manera tata: 
Mescos cu yiu: 
Su ayudante: 


Humphrey Francisco y famia 
RonaldTrompyfamia 
Dyanne Angel y famia 
Fela 


Tanta y tionan na Aruba, Curaçao,Bonaire y Venezuela 
Prima y primonan na Curaçao, Venezuela,Bonaire y 
Hulanda 


Demas famia: Marcano, van der Linden, Hart, Evertsz, 
Kransen,Wong Fat, Koolmanjromp, Maduro, Peña, 
Romero, Ras, Paskel, Geerman, Francisca, Zimmerman, 
Schoop, Pieternela, Cathalina, Frans, Coffie, Oliana, 
Bulbaai, Monte, Hoyos, Sloop, Henriquez, Pietersz, 
Colina, Boekhoudt, St. Jago, van Seeters, de Freitas, 
Maria, Cardenas, Guda, Trenidad, Wout, Cecilia, 
Warning, Growell,Francisco 


Ex-colega nan di Cuerpo Policial Aruba & Aviation 
Security World Wide Airport Aruba. 

Ta invita pa e acto di entiero cu lo tuma lugar diasabra 
14 di november 2015 na Aurora Funeral Home di 2'or 
pa 4'or di atardi, despues lo sali pa Santana centraal na 
Sabana Basora. 

Adres pa condolencia: Aurora Funeral Home, diabierna 
13 di november 2015 di 7'or pa 9'or di anochi. 

Nos ta pidi nos disculpa si den nos momentonan di 
tristeza nos por a lubida un of otro famia. 

Despues di entiero no ta ricibi bishita di condolencia na 
cas. 

















